USIA KANDUNGAN DIPERSOAL - INI JAWAPAN BALAS AYDA JEBAT

"Aku rasa mcm Ayda Jebat baru je kahwin tapi tiba-tiba ngandung dah ke, sebenarnya dia dah lama kahwin aku je tak perasan?" soal pengguna Twitter dimana individu tersebut mempersoalkan mengenai usia kandungn penyanyi dan pelakon Ayda Jebat ketika ini.

Ayda kini dilihat bahagia melayari bahtera perkahwinan disamping suami tercinta yang juga merupakan pengacara, Nabil Mahir. Malah, pasangan ini juga kini difahamkan sedang menghitung hari menunggu detik kelahiran cahaya mata sulung.

Jelas individu berkenaan, dia merasakan Ayda seperti baru sahaja berkahwin dan dia juga tidak menyangka bintang tersebut akan hamil secepat ini.

Menjawab persoalan tersebut, Ayda memaklumkan dia kini sudah pun berkahwin lebih daripada enam bulan manakala usia kandungannya pula baru sahaja mencecah lima bulan dua minggu. Dikesempatan itu juga, Ayda turut mencadangkan agar individu tersebut membuat pengiraannya semula dengan betul.

Klik untuk gambar besar

"Nikah 1.1.2021. Today 12nd June 2021, Now 5 months 2 weeks pregnant. ‘tiba-tiba ngandung’? Please do your calculation. Wkwkwk," balas Ayda.

Dalam pada itu, penyanyi lagu 'Parah' ini turut menyeru kepada semua pihak untuk sentiasa bersyukur dengan rezeki yang telah dikurniakan kepada mereka.

"Bila lambat kahwin 'Bila nak kahwin?'. Bila kahwin muda 'Dah gatal sangat ke?'. Bila pregnant cepat 'Eh tetiba pregnant? Betul ke pregnant, cepat eh?' Bila lambat dapat zuriat 'Bila nak pregnant?'. Syukur, cermin dan lalui kehidupan sendiri," ujarnya lagi.

Melihat pada ruangan komen pula, rata-rata netizen menyifatkan cahaya mata merupakan rezeki yang telah pun ditetapkan oleh Allah SWT.

"Congrats! Itu bukan tetiba mengandung itu rezeki. Ada orang kata bunting pelamin. Not possible, ada orang lagi awal. Ahak, love u Ayda. - "Betul tu Kak Ayda, and for girls, kira kandungan start from 1st day last period kita ye. - "Netizen ni mengalahkan makcik bawang ergh," antara komen-komen netizen di Twitter.

Untuk makluman, Ayda dan Nabil telah pun mendirikan rumah tangga pada tanggal 1 Januari 2021 dalam sebuah majlis yang berlangsung di Masjid Al Taqwa, Taman Tun Dr Ismail, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZMI JUMPA SEFHIA - ELLY RASA SYUKUR, MAHU BERBAIK

Menerusi laman Instagram, penyanyi dan pelakon Elly Mazlein meluahkan rasa syukur apabila bekas suami, pengarah Azmi Hatta berkunjung ke kediamannya bagi menziarahi anak mereka Putri Sara Sefhia yang kini berusia dua tahun.

Elly atau Sharifah Aida Mazlina Syed Hanafi, 38, mengakui gembira dan ingin berubah menjadi lebih baik untuk kebahagiaan anaknya itu.

"Alhamdulillah, pertemuan yang indah dua beranak, Sefhia dan daddy Azmi Hatta. Tiada yang indah selain kebahagiaan buat si kecil.

"Moga kita yang serba kekurangan ini mampu berubah ke arah kebaikan untuk nyawa yang kita sayang," tulisnya pada Ahad.

Dalam status itu juga, Elly turut mengucapkan terima kasih kepada Azmi dan isterinya, pelakon Faye Kusairi.

Klik untuk gambar besar

"Terima kasih daddy (Azmi) dan mommy Faye Kusairi, selamat hari raya," ujar penyanyi lagu 'Usah Ditambah Bara Yang Tersimpan' ini.

Dia turut meletakkan tanda pagar bersatu itu lebih indah, ini yang ku mahukan, perbuatan tiada muslihat dan aku ingin bahagia pada akhir posting berkenaan.

Rata-rata pengikut mengucapkan syukur dan meminta kedua-dua pihak untuk berbaik demi anak mereka.

Kemelut hubungan Elly dan bekas suaminya menjadi hangat selepas pasangan itu bercerai dan pelakon drama Teratai Kemboja itu mendakwa Azmi tidak menjalankan tanggungjawab sebagai seorang bapa.

Elly berkahwin dengan pengarah drama, Azmi Hatta pada 9 November 2014 namun mengambil keputusan untuk bercerai pada 15 Oktober 2015.

Azmi kemudian berkahwin dengan Faye pada 9 April 2017 dalam sebuah majlis tertutup yang diadakan di kondominium D'Pines, Jalan Ampang, dekat sini, dengan dihadiri ahli keluarga terdekat.

Sebelum ini, Elly menghadapi pelbagai kemelut demi memperjuangkan hak anaknya sehingga dilabel sebagai seorang wanita yang 'kuat meroyan'.

Apa-apapun, semoga hubungan antara mereka ini kembali baik. Bak kata pepatah, buang yang keruh ambil yang jernih.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"BIARLAH DIA YANG TENTUKAN" - IBU ENGGAN MASUK CAMPUR SOAL JODOH SHUIB

"Soal jodoh Shuib biarlah dia yang tentukan. Saya enggan masuk campur sebab dia yang akan melalui kehidupan itu nanti. Namun, sebagai ibu saya sentiasa mendoakan agar dia bertemu wanita yang baik dan mampu menjaga seluruh keluarganya.

"Saya senang bersama Lala. Kami mudah mencipta keserasian dan orangnya sangat lemah-lembut," tutur ibu kepada pelawak dan usahawan, Shuib Sepahtu iaitu Salamiah Jalani yang tampil menjelaskan segala kekeliruan yang berlaku mengenai kehadiran pelakon Wan Sharmila pada majlis tahlil sempena setahun pemergian Allahyarham Siti Sarah baru-baru ini.

Keakraban pelakon Wan Sharmila dengan ibu Shuib ketika majlis tahlil itu menimbulkan pelbagai reaksi dan tanda tanya daripada orang ramai. Rata-rata mendakwa Wan Sharmila atau lebih mesra disapa Lala bakal menjadi menantu baharunya dan seakan-seakan sudah mendapat 'lampu hijau' daripada ibu Shuib itu.

Salamiah berkata, kehadiran Lala pada majlis itu hanyalah memenuhi jemputannya sebagai tetamu dan dia juga tiada masalah untuk mendekatkan hubungan Lala dengan Shuib, namun segala keputusan terletak kepada tuan empunya diri.

Klik untuk gambar besar

"Saya tahu Shuib melalui fasa yang sukar sepanjang setahun ini. Dia banyak menyendiri dan mencari kekuatan untuk melalui kehidupan. Sebagai ibu tentulah saya sedih jika melihat anak saya tidak gembira. Kami semua reda dan percaya arwah berada di tempat yang cukup indah di sana.

"Saya akui masih terlalu awal untuk berbicara soal pengganti, biarlah masa yang menentukan segalanya dan kita serahkan kepada takdir Ilahi. Biar dia yang pilih pilihan hatinya dan selepas itu bawa jumpa saya untuk kenal lebih mendalam," katanya.

Terdahulu gambar yang dikongsi oleh Salamiah dan Wan Sharmila sendiri menjadi bualan netizen sehingga ada yang bersetuju pelakon itu menggantikan tempat arwah Siti Sarah sebagai isteri Shuib.

Malah menerusi TikTok, Salamiah menimbulkan tanda tanya peminat apabila meletakkan keterangan gambar, 'biar gambar berbicara' yang menyebabkan lebih banyak spekulasi dan andaian peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALMY NADIA TERHARU SUAMI HADIAHKAN KERETA TOYOTA VELLFIRE

Amboiii... sweetnya Fizz Fairuz apabila menghadiahkan isterinya, Almy Nadia sebuah kereta  Toyota Vellfire.

Menurut Almy, suaminya itu menghadiahkannya kereta itu sempena ulangtahun kelahirannya yang telah pun berlalu.

Namun, Fizz membuat keputusan untuk memberikan kejutan buat isterinya apabila memberitahu kereta itu miliknya. Rata-rata peminat turut tumpang gembira melihat keluarga bahagia ini.

"Hihihihiji encik suami buat suprise today.. katanya kereta sewa tapi tengok nombor plat hhahahhahahaha.. katanya hadiah birthday..

"Sebab sepatutnya kereta ni keluar masa birthday kami hihihihi. Tapi tak apa.. usaha keras encik suami beberapa tahun.. tq tq sayang," kata Almy di laman Instagramnya.

Untuk pengetahuan, pasangan ini baru sahaja menimang cahaya mata kedua beberapa bulan lalu. Patutlah makin bertambah dan dimurahkan rezeki pasangan ini, mungkin rezeki anak-anak.

Apapun tahniah buat Almy dan Fizz, tahun ini bolehlah melaram kereta baru di hari raya!

Klik untuk gambar besar

www.myartis.com / Sumber: Almy Nadia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


KES LAKUKAN AMANG SEKSUAL TERHADAP REMAJA LELAKI - PU AZMAN DIDAKWA HARI INI

Di Mahkamah Sesyen Seremban hari ini, pendakwah selebriti iaitu Pencetus Ummah (PU) Azman telah didakwa atas lima pertuduhan melakukan amang seksual fizikal terhadap dua remaja lelaki pada Februari dan Julai lalu.

PU Azman yang memakai baju kurta berwarna gelap itu kelihatan tenang ketika berada di perkarangan mahkamah. PU Azman atau lebih dikenali dengan panggilan Cik Man berusia 41 tahun itu hadir dengan ditemani peguam, kakak dan abang iparnya pada pukul 8.30 pagi.

PU Azman atau nama sebenarnya Azman Syah Alias bagaimanapun mengaku tidak bersalah selepas pertuduhan dibacakan di hadapan Hakim Datin Surita Budin.

Mengikut tiga pertuduhan, tertuduh telah melakukan amang seksual fizikal dengan melakukan perbuatan kelucahan melampau termasuk merangsang mangsa berusia 17 tahun.

Perbuatan itu dilakukan antara pukul 3 hingga 5 pagi di ruang tamu dan tandas di sebuah rumah di Taman Tiara Sendayan di Nilai pada 6 Julai lalu.

Tertuduh turut melakukan perbuatan sama terhadap mangsa remaja lelaki berusia 16 tahun 10 bulan  fi dalam sebuah bilik di rumah yang sama lebih kurang pukul 8.30 malam hingga 12 tengah malam, 5  Februari lalu dan di ruang tamu rumah sama antara pukul 3 hingga 6 pagi, 6 Julai lalu.

Tertuduh didakwa melakukan kesalahan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Klik untuk gambar besar

Timbalan Pendakwa Raya, Husni Fairos Ramly meminta mahkamah mengenakan jaminan tinggi terhadap tertuduh iaitu RM15,000 bagi setiap pertuduhan kerana kesalahan dilakukan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Peguam yang mewakili tertuduh, Mohamad Zahid Ahmad kemudian memohon jaminan yang rendah atas alasan pendapatan anak guamnya terjejas sejak direman bulan lalu dan memerlukan bantuan keluarga untuk menjaminnya.

"Beliau juga telah hadir hari ini dan menunjukkan kerjasama yang sangat baik. Tertuduh berusia 41 tahun adalah seorang bujang dan turut menanggung keluarga di Rantau, Seremban," katanya dalam prosiding kes di sini hari ini.

Sementara itu, PU Azman ketika ditemui selepas membayar duit jaminan pada pukul 2.40 petang tadi mengucapkan terima kasih dan menghargai doa daripada semua pihak.

"Terima kasih kerana sudi menunggu dan Cikman menghargai doa daripada semua pihak. Alhamdulillah hari ini proses pertuduhan diserahkan kepada peguam," tuturnya.

Mahkamah kemudian menetapkan jaminan RM40,000 bagi kesemua pertuduhan dan tertuduh dilarang menghampiri mangsa serta saksi pendakwaan sehingga kes selesai.

Tertuduh juga perlu melapor diri di balai polis berhampiran pada Sabtu pertama setiap bulan dan paspot diserahkan kepada mahkamah.Tarikh sebutan semula kes ditetapkan pada 8 Disember depan untuk serahan dokumen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN LARIKAN DIRI TAPI RASAI SUASANA BERBEZA" - SUFIAN

"Sebenarnya dah lama bercita-cita nak pergi Indonesia. Kalau ikutkan itu impian semua penyanyi. Saya ada suarakan hasrat itu kepada syarikat pengurusan.

"Saya rasa perlu keluar dari Malaysia buat sementara waktu ini. Bukan larikan diri tapi nak rasai suasana yang berbeza.

"Sebab akhir-akhir ini, saya agak terkesan apabila orang masih mengaitkan saya dengan orang yang pernah ada kaitan tapi benda itu dah berlalu," kata penyanyi Sufian Suhaimi yang mengakui berasa terkesan apabila masih ada pihak yang mengaitkan dirinya dengan kisah cinta terdahulu.

Pemuda berusia 26 tahun ini berkata dia mahu meninggalkan Malaysia buat sementara waktu untuk merasai suasana yang berbeza dan akan ke Indonesia selama seminggu dalam masa terdekat untuk mempromosikan lagu 'Di Matamu'.

Klik untuk gambar besar

Sebelum ini, kisah berakhirnya pertunangan Sufian dengan pelakon Elfira Loy mendapat perhatian umum. Malah, nama Sufian sekali lagi dikaitkan apabila berita Elfira sudah mengikat tali pertunangan dengan lelaki bernama Faris Anuar baru-baru ini.

Dalam pada itu, selain mempromosikan single ketiganya itu, Sufian bakal berkolaborasi dengan band wanita Indonesia, Shima menerusi lagu 'Berteman Sahaja'.

"Berdebar juga nak tunggu macam mana pendengar di Indonesia terima lagu 'Di Matamu'. Tapi alhamdulillah dah ada beberapa stesen radio di sana meletakkan lagu saya itu antara top 10 dalam carta mereka.

"Selain promosi lagu, saya juga akan merakam sebuah lagu berjudul 'Berteman Sahaja' dengan band wanita di Indonesia iaitu Shima," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - ATILIA PILIH ANAK NIGERIA SEBAGAI ANAK ANGKAT

"Saya mula mengenali Ayo sejak enam bulan lalu kerana kedai tempat ibunya bekerja hanya di bawah tempat tinggal saya," kata Atilia Haron mengenai anak angkatnya yang berasal dari Nigeria bernama Ayo atau nama sebenarnya Fatimah.

Dan baru-baru ini, sambutan ulang tahun ke empat anak angkatnya itu menjadi detik paling manis buat mereka berdua. Atilia telah menghadiahkan Ayo sepersalinan gaun bak permaisuri yang menjadi idaman Ayo selama ini.

"Selepas kerap berjumpa dan mengetahui dia keseorangan kerana ibunya sibuk bekerja, hubungan kami semakin rapat dan saya memilih untuk menjadikannya sebagai anak angkat saya sejak itu," tambah Atilia.

Antara yang membuatkan Atilia cukup tertarik dengan Ayo kerana kebolehannya memberikan ekspresi wajah yang berbeza serta sikapnya yang peramah dengan sesiapa sahaja.

Klik gambar untuk size besar

"Memang dari sudut budaya kami sangat berbeza. Bagaimanapun saya bertuah kerana ibu bapa Ayo bersikap terbuka dengan kehadiran saya dalam hidupnya.

"Pada awalnya agak kekok kerana saya sendiri tidak mempunyai pengalaman menjaga kanak-kanak, tapi lama kelamaan keadaan semakin baik.

"Malah ibunya tidak pernah berkecil hati apabila saya menegur Ayo sekiranya dia membuat kesilapan. Sedikit demi sedikit juga saya mengajar Ayo budaya kita seperti mencium tangan apabila bersalaman dengan seseorang," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DITEGUR PAKAIAN SEKSI - NABILA HUDA RASA BENGANG

Baru-baru ini, Nabila Huda telah ditegur seorang peminat yang mengatakan dunia sudah akhir zaman selepas melihat pelakon itu berpakaian menjolok mata di malam AME 2018.

Teguran itu seterusnya mencetuskan kemarahan Nabila yang meminta individu tersebut berhenti bermain sosial media serta mengintai dirinya di laman sosial jika sudah tahu dunia akhir zaman.

Tambahnya anak kepada penyanyi Amy Search itu, individu tersebut sepatutnya tidak menyalahgunakan sosial media dengan menambahkan dosa.

Klik untuk gambar besar

Pedas sungguh kata-kata Nabila 'berceramah' kepada peminatnya itu. Jarang kita lihat Nabila meletop sebegini kerana isu ini sudah dilaluinya sejak dari dulu lagi.

Bagaimanapun, dimaklumkan individu tersebut telah memadamkan komen tersebut di laman sosial.

Tidak salah untuk menegur, tapi mungkin ada cara yang lebih sesuai. Ada orang lebih terkesan dengan kata-kata nasihat yang lembut, berbanding dengan provokasi seperti ini, apatah lagi terbuka di laman sosial.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HASNAH HARUN KEMBALI KE RAHMATULLAH...

Hasnah Harun, 64, penyanyi era 60-an yang popular dengan lagu Bersedih, Bintang Pujaan dan beberapa lagu lain meninggal dunia kerana barah pangkal rahim kira-kira jam lapan pagi tadi di Hospital Sultan Ibrahim Johor Bahru, Johor."Sebenarnya sudah beberapa hari Hasnah dimasukkan ke hospital, dan kami sedia maklum kerana diberitahu oleh anaknya yang mana Hasnah sudah nazak sejak Subuh semalam. Kami sentiasa berhubung dengan anaknya untuk mengetahui perkembangan mengenai dirinya."Dan pagi tadi kami disedarkan dengan berita pemergiannya dan akan dikebumikan di Johor Bahru. Hasnah sudah lama menghidap penyakit barah ini dan keadaannya makin teruk sejak dari awal tahun ini selepas rawatan kimoterapi diberikan. Sebagai kawan yang rapat dengannya, kami ada melawat Hasnah di hospital beberapa kali sebelum pemergiannya."Selain itu, pada hujung Mei lalu, kami sempat meluangkan masa makan bersama di Kuala Lumpur dan itulah kali terakhir kami menghabiskan masa bersama, selepas itu kami tidak mempunyai kesempatan sehinggalah hari ini mengetahui berita mengenai pemergiannya," ujar Datuk A Rahman Hassan dipetik sebagai berkata.Dengan pemergian Allahyarham, dunia seni negara kehilangan seorang lagi artis veteran yang berbakat besar. Semoga roh beliau ditempatkan dikalangan orang-orang yang beriman... Amin!Klik untuk imej besar....


MIZZ NINA SIFATKAN UJIAN BOLEH DATANGKAN PUTUS ASA, TETAPI TURUT DIPERMUDAHKAN

"Yang terpenting adalah bagaimana kita menyikapi hal tersebut. Jangan lupa membabitkan Allah dan ingat sama dalil ini ya #TemanQalby semua," itulah tulis penyanyi Mizz Nina, 42, yang menyifatkan ujian yang dialami dalam hidup kadang-kadang boleh membuat seseorang berasa putus asa tetapi dalam masa sama akan muncul kemudahan buat seseorang itu.

Sejak bercerai dengan Noh Salleh baru-baru ini, Mizz Nina atau nama sebenarnya Shazrina Azman membuat hantaran di Instagram yang menjurus kepada perkongsian positif dan menyemarakkan semangat diri.

Terbaharu, melalui hantaran yang dipetik semula daripada akaun Instagram Qalby App Indonesia, Mizz Nina berkongsi petikan surah al Sharh ayat kelima yang bermaksud, 'Maka bahawa sesungguhnya setiap kesulitan itu disertai kemudahan'.

Dia juga meletakkan keterangan gambar iaitu 'ujian kadang-kadang membuat kita putus asa akan suatu hal, dan kadang justeru membuat kita bangkit dari kegagalan dan keterpurukan (kemerosotan).

Klik untuk gambar besar

Tidak hanya itu, Mizz Nina yang juga aktivis kemanusiaan berasakan setiap ujian yang menimpa itu pasti akan muncul kemudahan untuk kita di sebaliknya. Qalby App adalah aplikasi mudah alih berkonsepkan gaya hidup Muslim yang dilancarkan Mizz Nina pada akhir 2020 lalu.

Baru-baru ini, Mizz Nina dan Noh yang juga penyanyi kumpulan Hujan mengumumkan perceraian mereka secara serentak di Instagram masing-masing selepas 11 tahun lalu hidup bersama.

Sebelum pengumuman rasmi itu dibuat, mereka dilaporkan bercerai talak satu di Mahkamah Rendah Syariah Daerah Gombak Timur, Selangor, Rabu lalu. Difahamkan, perceraian pasangan itu adalah di bawah kod kes 055 iaitu permohonan lafaz talak dengan kebenaran mahkamah. Perceraian itu sudah difailkan di mahkamah pada 14 Jun lalu.

Untuk makluman, Mizz Nina dan Noh mendirikan rumah tangga pada 2 Julai 2011. Hasil perkongsian hidup itu mereka tidak dikurniakan cahaya mata dan mereka mengambil anak angkat dikenali sebagai 'Baby Musa' pada Mac lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMELINA MAHU LELAKI BERTEMU KELUARGANYA DAHULU, BUKTIKAN KEIKHLASAN

Mengakui lebih selesa jika lelaki yang mahu mendekati terlebih dahulu berkenalan dengan keluarganya bagi membuktikan keikhlasan dalam menjalin hubungan, penyanyi Amelina berkata, walaupun ramai yang mencuba nasib untuk memenangi hatinya, hanya seorang yang berani berkunjung ke kampung untuk bertemu ibu dan anaknya.

Masih membiarkan status hubungannya menjadi teka-teki, ratu dangdut itu bagaimanapun, berkata lelaki pilihannya itu bukan suami orang: "Sebagai ibu tunggal, saya berpendapat, jika lelaki itu serius mahu berkawan, lebih baik dia datang ke rumah tanpa perlu menunggu saya membawanya.

"Bukan apa, dengan status dan usia sekarang, rasanya lebih molek kalau dia berkenalan dahulu dengan ibu dan anak kerana mereka ialah keutamaan dalam hidup saya. Sebelum ini, ramai lelaki yang ingin kenal, tetapi hanya seorang yang berani singgah ke rumah tanpa disuruh. Dia lelaki yang paling rapat dalam hidup saya sekarang," katanya yang belum bersedia mendedahkan identiti jejaka dimaksudkan.

Klik untuk gambar besar

Pemilik nama sebenar Norazlina Amir Sharipuddin, 44, itu, bercerai dengan usahawan, Reduan Mahamood pada 2016 selepas lebih 15 tahun hidup bersama. Menerusi perkahwinan itu, mereka dikurniakan enam cahaya mata iaitu Puteri Nur' Athirah, 18, Putera Al' Affiq, 17, Putera Al' Asyraff, 16, Puteri Nur' Asyurah, 15, Putera Al' Arffa, 13 dan Putera Al' Amzar, 11.

Lebih selesa berkongsi hal kerjaya, dalam nada teruja Amelina mengakui, dia semakin seronok meneroka dunia lakonan sejak kembali aktif. Kesibukan memenuhi undangan persembahan tidak menghalangnya ke lokasi penggambaran untuk mencari rezeki.

"Saya baru selesai membintangi drama 'Mak Cun', membawa watak janda bernama Kamsiah iaitu jiran Mak Cun yang kepoh. Semua itu berlaku atas dorongan syarikat pengurusan, MindOrder yang menaruh keyakinan saya mempunyai bakat sebagai pelakon, di samping memenuhi undangan nyanyian," ujar Amelina yang baru tampil dengan single 'Janda Anak Enam' itu, sejak bernaung di bawah MindOrder, Ogos tahun lalu, kerjaya seninya semakin berkembang.

www.myartis.com / Sumber & foto: Berita Harian & Instagram Amelina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR BERCINTA DENGAN DOKTOR

Setelah didesak berkali-kali oleh media, akhirnya pelakon Fizo Omar, 27, atau nama sebenarnya Wan Hafizol Wan Omar mengakui dia kini sudah memiliki teman istimewa. Bagaimanapun, Fizo enggan mendedahkan siapakah gadis tersebut melainkan memberi gambaran yang sigadis masih melanjutkan pelajaran di luar negara dalam jurusan kedoktoran.

"Ada tu ada. Tapi dia sekarang tak ada di Malaysia. Dia masih belajar di luar negara. Tapi saya tak mahu cakap tentang perkara ini lebih-lebih sebab kami belum betul-betul ada ikatan lagi. Tapi saya dan dia memang sudah lama kenal dan kami berkawan.

Fizo ketika di Mekah - Klik untuk imej besar...

"Lagipun buat masa saya masih belum memikirkan soal bercinta. Fokus saya adalah pada kerjaya seni, perniagaan serta keluarga. Kalau ada jodoh, InsyaAllah", ujar Fizo dipetik sebagai berkata.

Menjawab soalan lain, tanpa berdalih Fizo berkata dia mahu berkahwin dalam masa setahun lagi ketika usia 28 tahun. Bagaimanapun, mungkin kerana segan... dia kemudian mengubah pendiriannya iaitu hanya akan berkahwin sebelum usia 30 tahun.

Fizo dan keluarga

Untuk info, baru-baru ini Fizo telah menunaikan umrah dan menyambut hari lahirnya di tanah suci Mekah. Lebih manis, dia pergi bersama ibunya, Hasnah Jidin, 62, setelah hasrat membawa ibunya dipendam sekian lama.

"Allhamdulillah walaupun suhu cuaca 50 darjah celcius, tapi tidak terasa sangat panasnya. Dapat berbuka puasa di sana, satu pengalaman yang unik. Bayangkan kami hanya menjamah kurma sahaja tapi tahan sehingga solat Isyak. Selain dapat sambut hari jadi di sana, hasrat saya nak bawa ibu sudah tercapai", tambah Fizo yang akan beraya di Kelantan pada hari raya nanti.

Bersama ibu, Hasnah Jidin...

Kenangan di tanah suci...


MOHD HAIRI 'ANAK WAYANG' NIKAHI BAKAL GURU SEKALI LAFAZ

Dengan sekali lafaz, Mohd Hairi Safwan Aznan (Juara Anak Wayang musim pertama) sah bergelar suami kepada Fara Afiza Azman. Mereka melangsungkan pernikahan di Masjid Abdullah Fahim Kepala Batas, Pulau Pinang kira-kira pukul 10.30 pagi.

Mohd Hairi dan Fara dinikahkan oleh Penolong Pendaftar Nikah Cerai dan Rujuk Orang Islam kawasan Kepala Batas Pulau Pinang, Jamal Darus.

Untuk info, Hairi telah menyerahkan mas kahwin berupa seutas gelang tangan bernilai RM3,000 manakala wang hantaran sebanyak RM15,000.

Pihak lelaki turut memberikan sembilan dulang hantaran antaranya kasut, minyak wangi, beg tangan, kamera, sirih junjung, kek dan coklat.

Hantaran tersebut telah dibalas dengan sebelas dulang oleh pengantin perempuan. Antaranya ialah kasut, jam tangan, sejadah, buah-buahan, jaket, beg, sirih junjung, minyak wangi dan coklat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


POPULARITI MELAWAK - JEPP SEPAHTU 'DILAMAR' RAMAI WANITA

Bukan syok sendiri, tetapi itulah hakikat jadi pelawak popular seperti Jepp Sepahtu yang menjadi idaman ramai wanita. Tanpa segan silu, mereka telah meluahkan isi hati mereka kepada Jepp, 29, untuk menjadi isteri sekiranya Jepp setuju.

Artikel terdahulu:

KEJUTAN MAHARAJA LAWAK MEGA - SEPAHTU DAPAT KERETA BARU

"Terkejut juga, tetapi saya ambil pendekatan untuk berdiam diri tidak membalas mesej mereka supaya tiada sesiapa yang berkecil hati. Kalau boleh, saya harap sangat agar tidak melukakan hati sesiapa pun," kata Jepp berhati-hati.

Klik gambar untuk imej besar

Tambah pelawak yang kumpulannya kini hampir pasti melayakkan diri ke Final Maharaja Lawak Mega 2014 itu, kebanyakan yang melamarnya adalah menerusi laman sosial Twitter dan aplikasi Wechat. Namun atas sikap profesional, dia tidak membalas permintaan itu disebabkan mahu menjaga hati mereka agar tidak terluka.

Selain dirisik menjadi suami, Jepp turut meluahkan rasa kesal terhadap sebuah laporan akhbar (ruangan pojok) yang mendakwa dia mula bangga diri. Lebih menyakitkan hatinya, dia juga dituduh sering melukakan hati ahli kumpulannya yang lain iaitu Shuib dan Rahman.

"Saya agak terkejut dan terkilan apabila keluar pula gosip yang mengatakan saya sudah mula bangga diri dan pada masa sama memperkecilkan ahli kumpulan saya.

"Tanyalah mereka, adakah saya seorang yang begitu seperti digambarkan dalam oleh ruangan pojok berkenaan?

"Kalau saya bagi penjelasan, ia dilihat seperti saya sengaja ingin kaburkan mata orang ramai dengan mempertahankan diri saya. Apa-apa pun ia satu fitnah terhadap saya kerana saya bukan jenis lelaki sebegitu.

"Ya, memang saya suka bergurau kasar, tetapi hanya dengan teman-teman rapat sahaja," tegasnya dipetik melalui MStar.


"APA MOTIF SEBENARNYA?" - IBU WAFARIENA KESAL DENGAN SIKAP IQBAL CUBA LIBATKAN ANAKNYA

"Saya ada di lokasi penggambaran itu dan Iqbal yang minta izin untuk bergambar dengan Wafa. Saya pun benarkan kerana mengambil gambar adalah perkara biasa bagi seseorang artis.

"Tapi, tak tahu pula ia cuba dijadikan modal oleh Iqbal untuk mengaitkan Wafa dengan gosip cinta yang tidak wujud, namun terpalit dengan publisiti murahan sebegitu.

"Kalau betul dia (Iqbal) nak kenal Wafa lebih dekat, kenapa tak beritahu dan tanya pada saya yang ada sama di lokasi berkenaan.

"Ini terus buat luahan di Instagram dan apa motif sebenarnya?" ujar ibu kepada pelakon Wafariena Roslan iaitu Suzana Hamad, 59, yang meluahkan rasa kesal dengan sikap usahawan sensasi, Iqbal Zulkefli yang cuba melibatkan anaknya dengan 'gosip cinta' berbaur publisiti murahan di media sosial.

Klik untuk gambar besar

Suzana turut berkongsikan cerita sebenar dimana Iqbal yang mengajak anaknya bergambar terlebih dahulu dengannya ketika di set penggambaran telefilem di Kelantan, baru-baru ini.

Terdahulu, perkongsian Iqbal Zulkefli menjadi perhatian apabila memuat naik gambar bersama Wafariena sehingga ada yang mengatakan kedua-duanya dilihat sepadan dan meminta mereka segera berkahwin.

Bagaimanapun, Wafariena mengakui tidak selesa dengan pengakuan Iqbal yang secara terbuka tiba-tiba mahu mendekati dirinya.

Dalam perkembangan lain, Wafariena kini dalam proses mengambil tindakan undang-undang terhadap pengarah sebuah supertelefilem yang menyebabkan dia mengalami kecederaan dalaman akibat membuat aksi lagak ngeri sendiri.

"Sudahlah ada masalah yang belum diselesaikan lagi. Jadi, janganlah menambah dengan cerita lain seperti gosip cinta itu hanya disebabkan ingin publisiti. Saya tak mahu dan kurang selesa apabila nama Wafa cuba dikaitkan.

"Saya harap dengan penjelasan ini, Wafa tidak akan terkait dengan spekulasi liar yang tidak benar. Saya tidak mahu Wafa disalah anggap dengan cerita tidak betul yang cuba diwujudkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO ZAMANI - KETUA POLIS NEGARA JANJI SIASAT PERAKAM

Berikutan video Zamani Slam yang bergari dan kelihatan bagai dipaksa menyanyikan lagu 'Gerimis Mengundang', Ketua Polis Negara, Tan Sri Khalid Abu Bakar dalam satu kenyataan melalui Twitter berjanji pihaknya akan segera menyiasat dan mengambil tindakan tegas terhadap perakam yang memuat naik video tersebut.

"PDRM akan siasat dan ambil tindakan tegas terhadap mereka yang memuat naik video Zamani nyanyi semasa bergari," tulisnya di Twitter.

Ketua Polis Negara, Tan Sri Khalid Abu Bakar

Untuk info, Zamani, 43, semalam telah ditahan bersama seorang wanita di Taman Keramat, Ampang dan hasil ujian air kencing, vokalis itu juga didapati positif dadah.

Bagaimanapun, video yang dimuat naik di internet menunjukkan beliau bagai dibuli menyanyikan lagu sambil bergari telah membangkitkan kemarahan ramai pihak terutamanya peminat penyanyi itu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHOOTING DIBENAR LEPAS RAYA, PERLU PATUHI SOP - PENYANYI 'NYANYI DARI RUMAH'

Akhirnya kerajaan memberi lampu hijau kepada syarikat produksi filem, drama, dokumentari dan iklan menyambung aktiviti penggambaran iaitu selepas Aidilfitri. Menteri Komunikasi dan Multimedia, Datuk Saifuddin Abdullah berkata, syarikat terbabit bagaimanapun perlu mematuhi prosedur operasi standard (SOP) yang ditetapkan kerajaan atas nasihat Kementerian Kesihatan.

"Syarikat produksi perlu memastikan kebersihan lokasi dan peralatan penggambaran mengikut panduan Kementerian Kesihatan. Kru produksi harus mengamalkan penjarakan sosial ketika berada di set penggambaran. Pelakon disaran menyolek wajah dan mendandan rambut sendiri bagi meminimumkan khidmat jurusolek.

"Perkhidmatan jurusolek dibenarkan tetapi haruslah memakai penutup muka penuh. Aksi bersentuhan juga perlu dielak dan syarikat produksi disaran menyediakan pengawal keselamatan bagi memantau pergerakan kru di lokasi agar tidak melanggar SOP," katanya.

Saifuddin berkata, SOP itu dibentuk hasil perbincangan kementerian, Kementerian Kesihatan, Perbadanan Kemajuan Filem Nasional Malaysia (FINAS) dan persatuan penggiat seni tanah air: "Kementerian sudah membawa isu industri seni ke Mesyuarat Khas Menteri-Menteri Berkaitan COVID-19 yang diadakan tiga kali seminggu sejak Perintah Kawalan Pergerakan (PKP) dilaksanakan.

"Kementerian tidak pernah meminggirkan penggiat seni tanah air tetapi keputusan tidak datang daripada kami. Sebaliknya, perlulah melalui kelulusan barisan dipengerusikan Menteri Kanan (Keselamatan), Datuk Seri Ismail Sabri Yaakob. Selagi persetujuan daripada Kabinet tidak diluluskan, selagi itulah kami tidak boleh mengeluarkan SOP seperti yang diumumkan minggu lalu," jelasnya.

Saifuddin berkata, sejak PKP dikuatkuasakan, kementerian mengambil berat aduan penggiat seni: "Beberapa siri mesyuarat bersama penggiat seni dari sektor perfileman, pekerja filem, penyanyi dan sektor animasi serta permainan video diadakan.

"Mereka sudah dimaklumkan mengenai tindakan yang diambil kementerian sejak minggu ketiga Mac. Tidak cukup itu, kita adakan sidang video bersama penggiat seni," katanya yang mengesahkan menerima memorandum daripada pekerja seni.

Klik untuk gambar besar

Saifuddin berkata, kementerian turut menyalurkan dana melalui FINAS dan beliau sendiri menambah peruntukan sebagai menteri bagi membantu penggiat seni dalam kategori B40: "Nasib penyanyi juga tidak dipinggirkan apabila kementerian menganjurkan persembahan atas talian, Nyanyi Dari Rumah yang disiarkan menerusi saluran YouTube Muzik.my. Persembahan sama turut dianjurkan Radio Televisyen Malaysia (RTM). Setiap penyanyi dibayar berikutan kita faham situasi dihadapi mereka yang terjejas akibat PKP.

Mengenai persembahan secara langsung membabitkan konsert, persembahan teater dan panggung wayang, Saifuddin berkata, SOP untuk aktiviti terbabit sudah siap: "Tetapi mesyuarat COVID-19 belum memberi keputusan kerana sekali lagi, kami perlu mendapatkan panduan Kementerian Kesihatan.

"Saya ada meminta mesyuarat khas menteri memaklumkan kementerian bila konsert boleh dianjurkan. Sekurang-kurangnya, penganjur konsert memerlukan tiga bulan untuk merancang dan melakukan kerja pemasaran serta promosi. Tetapi Kementerian Kesihatan meminta tunggu dahulu kerana perkara itu bergantung kepada perkembangan COVID-19," ujarnya.

Saifuddin berkata, biarpun tiada bantuan khas bagi membantu penggiat seni memulihkan operasi dan perniagaan, dana sedia ada melalui kementerian, FINAS, Perbadanan Ekonomi Digital Malaysia (MDEC) dan MyCreative Ventures boleh diguna pakai.

"Kami akan cuba mengurangkan karenah birokrasi dan membantu mempercepatkan proses kelulusan dana sedia ada. Kita akan berbincang dengan Kementerian Kewangan sama ada dana ini boleh diguna semula sebagai bantuan COVID-19. Saya yakin tentu ada pelan pemulihan kelak," tuturnya.

Sebelum ini beberapa persatuan dan pekerja seni mengeluh apabila periuk nasi mereka terjejas gara-gara pandemik COVID-19. Justeru merayu kerajaan agar membenarkan mereka kembali bekerja bagi menyara diri dan keluarga.

www.myartis.com / Sumber: Berita Harian & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILABEL 'GEMUK': "KATA LA APA PUN" - UQASHA SENROSE

Malam Anugerah Skrin 2017 (ASK 2017) yang berlangsung malam Jumaat lalu telah melabuhkan tirainya dengan menobatkan drama 'Pesan Dari Tuhan' dan filem 'Hanyut' sebagai karya terbaik.

Namun, apa yang menjadi bualan dan menarik perhatian ramai adalah penampilan pelakon Uqasha Senrose di malam anugerah tersebut.

Ini kerana, Uqasha yang menggayakan busana menampakkan sebahagian lengan dan juga tubuh badan itu sekali lagi menjadi mangsa kecaman.

Pelbagai reaksi yang diberikan oleh netizen tidak kira negatif atau positif menerusi ruangan komen gambar terbaru yang dimuatnaik oleh Uqasha di akaun Instagram (IG)nya baru-baru ini.

Klik untuk gambar besar

Rata-ratanya meluahkan rasa terkejut melihat penambahan berat badan Uqasha yang membuatkan dirinya nampak sedikit berisi.

Mereka juga berpendapat gaun satin yang digayakan oleh Uqasha itu tidak sesuai dengan bentuk tubuh badannya.

Uqasha hadir ke majlis berprestij Anugerah Skrin 2017 (ASK 2017) yang berlangsung di Dewan Merdeka, Pusat Dagangan Dunia Putra Kuala Lumpur sambil ditemani kekasihnya, Hefny Sahad.

Selain ada yang menyifatkan pakaian yang digayakannya itu cukup seksi, ada juga yang mempertikaian bentuk badan Uqasha yang dilihat berisi.

Ternyata perkara tersebut mendapat perhatian Uqasha sekaligus membuatkan dia memuatnaik gambar lain di Instagram.

Pelakon wanita berkenaan turut menutup ruangan komen kerana baginya, dia tidak kisah tentang apa yang diperkatakan haters kerana kebahagiaan diri sendiri jauh lebih penting.

Sementara itu, dalam perkembangan lain, Uqasha sempat berkongsikan bagaimana bermulanya percintannya bersama kekasih hati iaitu Hefny Sahad.

"Pada mulanya saya suka dia, tapi dia 'jual mahal' dan sebelum ini pun kami telah saling mengenali sejak 3 tahun lepas dan bermula pada hujung tahun 2016 barulah serius dan ikutkan setahun bulan 11 ni.

"Jadi saya rasa tak ada benda nak hide lagi. Saya sebelum ini kawan dengan sesiapa pun, tak pernah mengaku. Tapi dengan dia yes, saya mengaku kekasih hati dan teman istimewa saya," katanya.

Apapun, kami harap Uqasha bersabar hadapi semua ini. Bak kata Uqasha, 'Kata la nak kata apa pun GEMUK ke BURUK ke as long as I'm HAPPY ! GEMUK IS AWESOME BEBEH 💋".

www.myartis.com / Sumber: Uqasha Senrose IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DILABEL PENYONDOL DEK BERGAMBAR DENGAN MK K-CLIQUE - INI RESPON PUTERI SARAH

Ramai peminat serta selebriti tanah air yang hadir ke konsert penyanyi terkenal dari Indonesia, Cakra Khan. Tidak ketinggalan, pelakon Puteri Sarah juga turut menghadiri konsert berkenaan bersama ibu serta pembantu peribadinya.

Menerusi laman Instagram, Puteri Sarah telah memuat naik gambarnya bersama penyanyi, MK K-Clique. Perkongsian gambar tersebut telah menarik perhatian.

Meninjau ke ruangan komen, ada yang berseloroh mengatakan mereka 'approve' melihat Puteri Sarah dan MK. Tidak kurang juga, ada yang menegur supaya Puteri Sarah menjaga batas apatah lagi statusnya yang masih lagi isteri orang.

Malah, ada yang mengecam pelakon itu kerana mengambil gambar dengan lelaki lain. Bukan itu sahaja, ada juga yang mendakwa disebabkan itu suaminya, pengarah dan pelakon Syamsul Yusof mencari wanita lain.

Klik untuk gambar besar

Turut menjadi perhatian komen seorang netizen dipercayai akaun palsu melabel Puteri Sarah seorang penyondol. Enggan berdiam diri, Puteri Sarah dilihat telah tampil membalas komen fitnah tersebut dengan mengatakan ibunya, pembantu peribadi dan pengurusnya turut ada bersamanya.

"Kalau nak menyondol, dia tak tunjuk depan orang ramai kat konsert. Untuk pengetahuan, ibu saya ada di sebelah, pembantu peribadi saya, pengurus semua juga berada di sebelah. Sila cuba lagi," jawabnya.

Susulan kritikan dilemparkan, ada netizen mempertahankan aktres itu dengan mengatakan ramai artis wanita di luar sana masih berstatus isteri kongsi gambar bersama lelaki namun tidak pula ditegur.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALYAH KINI BERMADU - RAMLI MS KAHWINI SITI HAFILAH

Patutlah laman sosial Penyanyi Alyah sejak kebelakangan ini kata-katanya kelihatan seperti sedih dan seperti mahu mengetengahkan sesuatu yang tersembunyi. Rupa-rupanya, ada benda besar yang mahu disampaikan oleh penyanyi itu.

Dan hari ini, Alyah mengakui yang suaminya, Datuk Ramli MS sudah berkahwin lagi dengan wanita lain. Kira dia kini hidup bermadu!

Malah menerusi laporan Berita Harian hari ini, Alyah memberitahu yang dia sudah menghidu lama tentang berita perkahwinan suaminya. Difahamkan, madunya itu bernama Siti Hafilah Che Kar, dan dia mempunyai bukti bergambar mereka berdua (Ramli & Siti).

Klik gambar untuk size besar

"Tahniah juga atas cubaan menghancurkan rumah tangga saya. Saya hidu cerita ini lama tapi baru saja dapat bukti bergambar. Saya reda dengan apa saja yang akan terjadi. Lepas satu dugaan demi dugaan saya lalui. Saya kurang pasti bila mereka berkahwin"

"Sebelum ini wanita itu pernah cakap mengenai hal kahwin dan sekarang sudah terbukti," ujar yang dipetik menerusi laman sosialnya.

Ramli dan Siti

Selain itu,Alyah turut mendedahkan bahawa Ramli MS selama ini menegah gambar mereka berdua sebagai suami isteri dimuat naik ke Instagram atau diambil bersama. Namun, ia berlainan pula dengan madunya.

"Kalau tidak pernah mencintai saya kenapa perlakukan saya sebegini. Tak cukup lagikah pengorbanan yang saya lakukan?

"Umpama saya ini tak ada perasaan. Dia boleh ambil gambar dengan orang lain tapi dengan saya tidak. Saya terima apa saja kesudahan selepas ini. Selama ini saya seperti orang bodoh. Hidup saya sudah hancur," luah Alyah lagi.

Untuk rekod, Ramli MS dan Alyah bernikah secara rahsia di Batam, Indonesia pada 18 Mac 2013.

Gambar curi Alyah beberapa bulan lalu

Perkahwinan itu terbongkar apabila sekumpulan pegawai penguatkuasa, Jabatan Agama Islam Selangor (Jais) membuat serbuan di rumah mereka di Bandar Kinrara, Puchong kira-kira pukul 7.30 pagi, 28 Ogos lalu.

Bagaimanapun mereka berjaya meyakinkan pihak penguatkuasa berkenaan selepas mengemukakan dokumen pernikahan itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR - ERIN MALEK YANG HANGAT MENGGODA

Gambar menggoda Erin Malek di atas katil yang dimuat naik ke Instagram. Menurur sumber, ianya mungkin ditujukan khas untuk kekasih hatinya yang bernama 'W'. Allahualam.

Harapan kita, moga Erin cepat sedar bahawa gambar begini hanya akan memburukkan reputasinya sebagai artis. Bak kata pepatah, Biar buruk rupa, jangan buruk perangai. Heh!

Klik untuk imej besar...

UPDATE:

Berikut adalah penjelasan Erin mengenai gambar hangatnya...

"Gambar itu saya tujukan untuk semua. Tetapi tidak pasal-pasal dikatakan itu adalah untuk teman lelaki saya.

"Kalau dilihatkan gambar-gambar saya sebelum ini, memang saya selalu ‘mention’ nama teman lelaki saya tetapi berlainan apabila gambar ini dijadikan isu pula.

Tambah Erin, dia tidak faham kenapa isu ini seperti sengaja dibesar-besarkan sedangkan ramai lagi artis yang bergambar lebih teruk dan dia merasa ‘it’s not fair’.

"Saya memang tidak baca segala komen yang diberikan kerana macamlah saya ini jahat sangat dan daripada saya sakit hati baca, baik saya tidak baca terus.

"Saya akan fikir panjang dulu sebelum nak ‘post’ apa-apa selepas ini dan bila jadi isu macam ini, saya rasa macam malas nak ‘post’ apa-apa gambar dalam instagram saya," ujarnya kepada media.

Baguslah kalau begitu Erin..!


INFO - 'POTRET' MUNCUL JUARA AJL 30

Pentas akhir Anugerah Juara Lagu ke-30 malam semalam telah memberi kemenangan tidak dapat dilupakan oleh Akim & The Majistret apabila lagu 'Potret' dinobatkan sebagai juara.

Kumpulan tersebut telah menewaskan 12 lagu yang bersaing di mana ia melayakkan mereka dan komposer Hang Nadim serta penulis liriknya Kamar Empayer membawa pulang wang tunai berjumlah RM50,000 termasuk trofi AJL.

Sementara itu, naib juara dimenangi oleh Faizal Tahir yang membawa lagu 'Assalammualaikum' komposer dan penulis lirik oleh Faizal Tahir, Mike Chan, Omar K, Ezra Kong dan Audi Mok menerima RM35,000 dan trofi AJL.

Tempat ketiga berpihak kepada Caliph Buskers menerusi lagu 'Hanya Namamu', komposer dan penulis lirik, Edry Abdul Halim yang berjaya membawa pulang wang tunai sejumlah RM20,00 serta trofi AJL.

Berikut senarai pemenang bagi AJL30 :

Persembahan terbaik: Akim & The Majistret (Potret)

Vokal Terbaik: Dayang Nurfaizah (Tak Pernah Menyerah)

Tempat ketiga: Caliph Buskers (Hanya Namamu)

Naib Juara: Faizal Tahir (Assalammualaikum)

Juara: Akim & The Majistret (Potret)

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TAK BAGI SHOOTING, BISING TAK ADA KERJA... BERSYUKUR ADA PELUANG" - FENDY BAKRY

Pelakon Fendy Bakry jika diberi pilihan, memilih untuk tidak menjalani penggambaran namun dia terpaksa akur kerana perlu menyelesaikan tugasannya yang sudah dilakukan separuh jalan. Bagaimanapun dia perlu bersyukur kerana kebenaran itu juga dapat meringankan beban orang yang berkeluarga biarpun bimbang berkemungkinan gagal mematuhi prosedur operasi standard (SOP) ditetapkan kerajaan.

"Ikutkan, aku pun tak nak shooting sebab fikir diri dan orang lain juga. Pergi shooting sana sini, balik jumpa orang lain. Seelok-eloknya boleh elak, kita elak. Bukan terus menerus ke arah bahaya. Tapi disebabkan shooting aku dah separuh jalan, aku kena habiskan juga. Mungkin dengan shooting dapat ringankan beban tenaga kerja bagi orang yang berkeluarga.

"Bersyukur la sebab dapat shooting balik walau kena ikut SOP yang aku rasa tak mungkin boleh ikut... tapi tak apa kita cuba lakukan sebab kita buat dia, bukan dia buat kita," tulisnya di Instagram pada Jumaat.

Pada Rabu, Menteri Komunikasi dan Multimedia, Datuk Saifuddin Abdullah memaklumkan permohonan untuk meneruskan aktiviti seni diluluskan semasa mesyuarat Majlis Keselamatan Negara (MKN). Namun keputusan itu mengundang pelbagai reaksi termasuk pelakon Nabila Huda yang bimbang dengan risiko terutamanya berkaitan penjarakan sosial jika ada babak yang melibatkan orang ramai walaupun penggambaran dilakukan mengikut SOP.

Klik untuk gambar besar

Dalam pada itu, Fendy juga menegur sikap segelintir golongan anak seni yang masih merungut selepas mendapat kebenaran untuk menjalani penggambaran. Kata Fendy biarpun kebenaran itu mungkin membawa risiko kepada jangkitan Covid-19 namun penggiat seni sepatutnya perlu berasa bersyukur kerana masih diberi peluang untuk bekerja dalam situasi krisis wabak tersebut.

"Apabila orang tak bagi shooting, bising tak ada kerja padahal Allah dah beri rezeki kat sekeliling kita. Cari dan ambil rezeki itu. Nak tunggu datang bergolek sampai ke bila? Sekarang ini apabila orang dah bagi buat penggambaran, mengeluh pula kenapa bagi syarat macam itu.

"Kalau ikutkan tak kan ada orang nak ber kebenarani penggambaran ini sebab ia melibatkan travel dan kawasan setempat. Perlu masuk ke kawasan baru dan setiap kawasan kita tak tahu mara bahaya yang akan datang. Bersyukur sebab kita masih ada peluang untuk bekerja. Yang merungut tak dapat bantuan, tak dapat kerja dah pun boleh bekerja, ada sumber pendapatan," katanya.

www.myartis.com / Sumber & foto: mStar & Instagram Fendy Bakry

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK PERLU LELAKI KAYA, BERUSAHA SENDIRI" - RUHAINIES

"Saya bukan jenis perempuan seperti yang diperkatakan netizen itu. Dari awal saya masuk bidang seni ini, saya bekerja keras sendiri mencari rezeki untuk keluarga. Selama ini pun hasil kerja saya hanya untuk keluarga sahaja.

"Saya tak perlu mana-mana lelaki kaya semata-mata untuk hidup dalam kemewahan," kata pelakon Ruhainies, 26, yang menegaskan dia bukan seorang perempuan pemalas yang hanya tertarik kepada lelaki kaya seperti yang diperkatakan.

Ruhainies berkata dia bekerja keras mencari rezeki untuk keluarganya DAN berusaha sendiri untuk dapatkan apa yang dimahukan tanpa perlu mendapat kemewahan daripada seorang lelaki.

Pelakon 'Cinta Lemon Madu' itu diminta mengulas mengenai komen netizen yang melabelkannya sebagai pemalas dan hanya tertarik dengan lelaki kaya. Ia berikutan tindakan Ruhainies berkongsi foto bersama teman lelaki yang memandu kereta mewah.

Klik untuk gambar besar

Tambah Ruhainies, dia tertarik dengan kekasihnya yang dikenali sebagai Mr E bukan disebabkan kaya tetapi disebabkan lelaki itu mempunyai personaliti yang baik.

"Kaya itu satu bonus tapi bukanlah saya mahukan seseorang itu hanya disebabkan dia kaya ada duit sahaja. Kalau kaya tapi kaki perempuan sana sini dan berkelakuan tidak elok nak buat apa kan?

"Yang paling utama, diri sebenar lelaki itu. Saya tertarik dengan kekasih saya itu sebab dia memiliki personaliti yang baik dan tahu menghormati orang tua," ujarnya.

Dalam pada itu, pelakon drama bersiri bersiri Tak Ada Cinta Sepertimu tidak menyangka foto dia di dalam kereta mewah jenama Mercedes yang dimuat naik dalam Instagramnya itu menjadi perhatian netizen.

Kata Ruhainies, dia tidak berniat untuk menunjuk-nunjuk logo kereta mewah tersebut namun hanya ingin memberi bayangan kini sedang dilamun cinta.

"Saya tak sangka pula foto itu menjadi perhatian netizen disebabkan logo kereta Mercedes. Memang tidak ada niat pun nak menunjuk.

"Tujuan saya muat naik foto tersebut sebab nak beri bayangan saya kini sedang bercinta. Bukan nak tayang kereta apa saya naik," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN BAYI KETIGA - INTAN SALEH TIMANG ANAK LELAKI LAGI

"Alhamdulillah selamat melahirkan putera ketiga. Tolak ke dewan bersalin jam 2.45 petang dan jam 334 petang keluarlah seketul Aizamjr," kata pempengaruh dan usahawan, Intan Saleh yang memaklumkan dia telah selamat melahirkan bayi ketiga di sebuah hospital swasta di Kuala Lumpur, pada jam 3.34 petang semalam.

Berkongsi berita gembira itu menerusi akaun Instagram, bekas madu kepada pelakon Izreen Azminda itu meluahkan rasa syukur kerana bayi lelaki yang diberi gelaran Baby A selamat dilahirkan secara normal.

Selain itu, Intan yang bersalin anak pertama untuk perkahwinan terbaharunya itu mengucapkan terima kasih kepada yang selama ini tak putus menitipkan doa buatnya.

"Terima kasih yang mendoakan bonda (gelaran dirinya dan bonda doakan untuk ibu-ibu yang menunggu hari melahirkan semoga dipermudahkan semuanya...," ujarnya.

Klik untuk gambar besar

Terdahulu, walaupun bukan berstatus artis, kehidupan Intan tetap menjadi sorotan masyarakat apabila detik pergolakan rumah tangga dengan pemuzik, Ude atau Muhammad Radzi Abdul Wahid pernah mencetus sensasi sekitar 2017.

Intan yang sempat menjadi madu Izreen itu kemudian bercerai dengan Ude pada 2018 iaitu selepas lima tahun mendirikan rumah tangga dan dikurniakan dua cahaya mata lelaki.

Terkini, Intan mendirikan rumah tangga dengan seorang jejaka teruna bernama Aizam Yahya yang lebih muda darinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - AKSI CERIA HAZAMA DAN GENERVIE KAM

Gambar mesra Hazama AF9 bersama kekasih barunya iaitu pemain biola Genervie Kam. Nampaknya, meskipun putus cinta dengan bekas kekasih yang sudah tujuh tahun dikenalinya, namun ia tidak menjadi kudis buat penyanyi itu.

Bak kata pepatah, patah tumbuh hilang berganti. Atau lebih tepatnya, barang yang lepas jangan dikenang. Ahak!


ASYIK PEGANG PERUT, NAMPAK ADA SERI - PEMINAT SPEKULASI ELLY MAZLEIN MENGANDUNG?

"Perasan Kak Lina semalam asyik pegang perut je. Erm... ada baby erk. - "Baby bump comel je kak Lina. Semoga saya pun dapat rezeki zuriat ameen. "Berseri ibu mengandung ke tuhh. Aaaa gituuu," antara komen-komen netizen yang mulai membuat teka-teki Elly Mazlein kini sedang mengandung selepas melihat dia kerap mengusap perutnya ketika mengacarakan program Muzikal Lawak Superstar musim kedua (MLS2) di samping rakan pengacara, Nabil Ahmad.

Selepas lapan minggu, MLS2 kini kembali menerusi saingan minggu kelima yang menyaksikan tiada penyingkiran diumumkan terhadap kesemua peserta yang masih kekal dalam saingan. Namun kelibat Elly atau lebih mesra disapa Kak Lina Pom Pom ketika mengacara program berkenaan telah mencuri perhatian.

Selepas beberapa minggu tidak membuat kemunculan secara langsung di kaca televisyen, peminat mendakwa penampilan Elly tampak berbeza hingga ada yang memberikan bayangan dia kini mungkin sedang berbadan dua.

Bayangan tersebut ditinggalkan peminat menerusi salah satu posting yang dikongsi Elly di Instagram miliknya, beberapa hari lalu. Bagaimanapun, tuan punya badan tidak memberikan apa-apa reaksi terhadap respon yang diberikan.

Klik untuk gambar besar

Dalam perkembangan lain, bintang berusia 40 tahun itu baru sahaja menyambut ulang tahun kelahiran permata hatinya, Putri Sara Sefhia yang kelima.

Untuk makluman, Elly mendirikan rumah tangga bersama lelaki pilihan, Mohamad Azlan Che Noh pada Januari 2019 lalu dan ini merupakan perkahwinan kedua buatnya.

Jika benar Elly kini sedang hamil anak kedua, tahniah kami ucapkan. Apa-apapun, kita tunggu sahaja pengumuman empunya badan berhubung perkara ini.

www.myartis.com / Sumber & foto: Media Hiburan & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INA NAIM DAPAT ANAK KEDUA 12 OKTOBER LALU

Rasanya masih belum terlambat untuk myartis mengucapkan tahniah kepada Mohd Suhaimi Saad dan Ina Naim (bekas kekasih Mawi) atas kelahiran anak kedua mereka 12 Oktober lalu.

Jika semasa Ina mengandung beberapa bulan lalu suaminya Suhaimi pernah berdoa berbunyi begini: "Allah, Sesungguh isteriku hamil. dan Engkau lebih mengetahui kepayahan dan perasaannya berbanding aku suaminya. aku mohon padaMu, Kau ampunilah dosa-dosanya, tunaikanlah hasrat-hasrat hatinya dan Kau jadikanlah aku orang yang sabar, memahami, ringan untuk membantu dan permudahkanlah urusan-urusan kami sehingga anak ini dilahirkan."

Dan akhirnya doa Suhaimi itu diperkenankan Allah apabila beliau dan Ina dikurniakan anak comel yang diberi nama Salman Elkhoyri. Lebih menarik, tarikh lahir anak mereka itu sama dengan tarikh lahir Suhaimi sendiri iaitu 12 Oktober.

Ucapan Suhaimi dan gambar baby - klik untuk imej besar...


BERTUNANG OKTOBER DEPAN - ELFIRA LOY RASA BERDEBAR

"Insya-Allah kami akan bertunang Oktober ini, cuma tarikhnya belum ada. Ayah kami akan berbincang mengenai tarikh yang sesuai.

"Berdebar juga rasanya sebab tidak pernah melalui situasi seperti ini," jelas pelakon Elfira Loy, 23, mengenai berita pertunangan mereka.

Pada Jun lalu, keluarga penyanyi Sufian Suhaimi telah merisik Elfira dengan pemberian cincin tanda sebagai simbolik kepada hubungan yang terjalin di antara mereka.

Dalam masa yang sama, Elfira turut berkongsi sedikit sebanyak mengenai majlis pertunangannya nanti, dimana majlis tersebut akan diadakan di kediamannya di Cheras.

Klik untuk gambar besar

Terdahulu disebalik kegembiraan mereka bakal bertunang nanti, ada juga pihak mempersoalkan tindakan Elfira yang memilih untuk berumah tangga pada usia yang masih muda.

Malah pemilihan Sufian sebagai teman hidup juga turut dipersoalkan kerana menganggap beliau masih belum bersedia memikul tanggungjawab sebagai suami.

Apapun, jika empunya badan sendiri sudah bersedia untuk bergelar suami isteri apa salahnya mempercepatkan benda baik sebegini bukan. Semoga segala persiapan pasangan ini dipermudahkan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAKIT PARU-PARU MENGEMBANG - IFA RAZIAH TARIK DIRI DARI FINAL GEGAR VAGANZA?

Meskipun dia digelar sebagai 'Diva Kekwat' dalam program Gegar Vaganza terbitan Astro, namun Ifa Raziah tetap berjaya melayakkan diri ke peringkat akhir program tersebut yang akan berlangsung pada 4 Januari 2015.

Bagaimanapun, akibat batuk berterusan hampir sebulan, penyanyi tersebut yang disahkan mengalami jangkitan paru-paru atau pneumonia terpaksa di tahan di Pusat Perubatan Colombia, Setapak, Kuala Lumpur.

Sehubungan itu, penyakitnya itu turut menjejaskan sesi latihannya untuk persiapan ke program akhir Gegar Vaganza. Ini kerana, Ifa atau nama sebenarnya, Saripah Raziah Mustapha, 38, tidak dapat memastikan sama ada mampu pulih sepenuhnya untuk terlibat pada pertandingan akhir tersebut.

"Dalam keadaan saya sekarang ini memang tidak boleh menyanyi langsung dan menjejaskan persiapan saya untuk beraksi di pentas final Gegar Vaganza.

"Sekarang pun saya tidak pasti sama ada boleh teruskan perjuangan di pentas akhir atau tidak dan perkara ini saya sudah maklumkan pada pihak Astro," ujarnya dipetik sebagai berkata.

Persoalannya, mungkinkah Ifa akan menarik diri daripada program tersebut? Sama-sama kita nantikan perkembangan selanjutnya.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BERHENTI BURUKKAN KAKAK SAYA" - NELYDIA SENROSE

Sejak kebelakangan ini, Uqasha Senrose sering terpalit dengan pelbagai kontroversi, termasuk baru-baru ini mengenai perselisihan faham diantara beliau dan pelakon, Hafidz Roshdi dan juga menerima kritikan keatas cara pemakaiannya yang dianggap tidak sesuai dengan imejnya yang bertudung sehingga membuatkan ramai membencinya.

Disebabkan itu, adiknya, Nelydia Senrose tampil meminta orang ramai menghentikan melemparkan tuduhan jahat terhadap kakaknya.

Menurut Nelydia, segala tuduhan itu bukanlah sesuatu yang dibanggakan, malah dirinya juga turut terkesan dengan perkara itu.

"Saya tahu ada orang keliling yang sering membandingkan saya dengan Uqasha. Mereka mengatakan dia tidak baik dan saya sebaliknya. Terus terang, saya tidak gembira walaupun perkara baik dikaitkan dengan diri saya. Yang mereka katakan itu kakak saya.

"Buruk baiknya tentu saya akan rasa, ibarat cubit paha kiri, paha kanan juga terasa. Saya tidak suka kakak saya jadi jadi perhatian untuk benda negatif. Sebagai adik, saya tahu situasi sebenar yang berlaku.

"Pihak luar tidak memahami keadaan sebenar yang berlaku dan lebih cenderung menjatuhkan hukuman dari pemerhatian di media sosial.

"Dengan membuat perbandingan diantara saya dan kakak saya tidak sedikit pun membuatkan saya berasa dihargai," ujarnya dipetik sebagai berkata.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AWI RAFEAL TEMUI PENGGANTI HANEZ SURAYA?

Entah apa motif Awi Rafeal memuat naik sekeping gambar mesra menerusi Instagram dengan seorang wanita mirip Hanez Suraya sebenarnya kami kurang periksa. Mungkin agaknya Awi sudah menemui cinta baru menggantikan Hanez yang sebelum ini turut memuat naik gambar mesranya.

Kalau betul, kira mereka seri nampaknya! Masing-masing mempunyai teman baru yang boleh dikatakan sama padan, bagai pinang dibelah dua.

Klik untuk imej besar...

Bagaimanapun, bila ditanyakan hal tersebut pada Awi sendiri, dia menafikan yang wanita tersebut kekasih barunya. Menurut Awi, wanita yang bernama Sarah itu hanya kawan biasa sahaja.

“Mana ada kami bercinta. Lagipun, dia kawan biasa sahaja. Sebenarnya, tiada apa-apa hubungan istimewa di antara saya dengan dia. Hubungan kami hanyalah pada urusan kerja semata-mata,” jelasnya pada media.

Tambahnya, Sarah adalah seorang artis baru untuk sebuah band dan dia hanya bertindak sebagai penulis lagu kepada band berkenaan.

“Pihak pengurusan band itu melantik saya untuk menulis lagu kepada mereka. Jadi, saya rapat dengannya adalah kerana perkara itu," dakwa Awi.

Ohhh... ye ke? Pandai Awi cari kawan, mirip Hanez pulak tu. Heh.


AL-FATIHAH - NENEK ABAM BOCEY & ALI PUTEH DIJEMPUT ILAHI

Menerusi entri di Instagram (IG), pelawak Ali Puteh telah berkongsi berita sedih dimana dirinya dan abang, Abam Bocey kehilangan nenek yang telah meninggal dunia pada pukul 1.50 pagi tadi.

"Assalamulaikum, dukacita dimaklumkan bahawa Opah kepada Abam Bocey & Ali Puteh telah kembali ke rahmahtullah pada jam 1.50 pagi tadi.

"Sedakahkan Al-Fatihah buat nenda saya dan Abam. Jenazah akan dikebumikan sebelom Zohor hari ini. Semoga rohnya dicucuri rahmat. Amin," tulisnya.

Menerusi ruangan komen rata-rata peminat dan rakan artis turut berdukacita atas kehilangan nenek mereka.

Semoga roh nenek Abam dan Ali ditempatkan dalam kalangan orang yang beriman. Amin... Al-fatihah.

Klik untuk gambar besar

www.myartis.com / Sumber & foto: Astro Gempak & Instagram Ali Puteh

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZAD TAK SANGKA 'GIMIK' MENJADI - EIRA TERKILAN SIKAP NETIZEN

"Saya yang memberikan idea untuk melakukan gimik itu kerana strategi seperti itu mampu menarik perhatian ramai. Saya cuma mahu peminat di sana menyedari kehadiran Eira yang terpilih untuk berkongsi pentas dengan Wali Band.

"Tidak sangka pula, ia membuka ruang kepada Syainie untuk bertapak di sana apabila dilamar sebuah syarikat produksi untuk membintangi sinetron," kata pelakon Azad Jasmin.

Azad berkata yang dia tidak menyangka, rakaman video aksi adik iparnya, Syainie Aida sedang mesra menari dengan vokalis Noah, Ariel membuka ruang untuk gadis itu bertapak di Indonesia.

Jelas Azad, rakaman itu pada mulanya dimuatnaik di laman sosial sebagai gimik promosi untuk memperkenalkan isterinya, Eira Syazira yang berkongsi pentas dengan Wali Band sempena tahun baharu.

Klik untuk gambar besar

Meskipun aksi itu dikecam kebanyakan peminat di negara ini, Azad berkata, peminat di Indonesia pula melihatnya dari sudut persepsi berbeza.

"Ramai di sana memaklumkan mereka patah hati, malah tertanya-tanya gerangan gadis yang menari bersama Ariel pada malam itu," ujarnya.

Sementara itu, Eira pula meluahkan perasaan terkilan dengan sikap segelintir netizen yang gemar menuding jari tanpa usul periksa.

Meskipun dikritik, Eira menyifatkan gimik yang dirancang menjadi apabila usaha kerasnya menapak dalam bidang nyanyian di negara jiran itu mendapat perhatian.

"Saya pernah tertanya-tanya mengapa tidak banyak pihak yang bercerita mengenai usaha saya menembusi pasaran negara seberang. Namun, masyarakat mudah melatah dan hanya mencari salah, berbanding melihat usaha yang saya lakukan sebelum ini.

"Biarpun tidak mendapat liputan meluas, saya bersyukur dengan sokongan tanpa henti yang diberikan Azad, keluarga dan rakan-rakan rapat. Mereka menjadi penguat semangat saya untuk terus memberikan yang terbaik dan tidak mudah mengalah," jelasnya.

Eira berkata, mengikut perancangan, dia dan Azad bakal kembali ke Jakarta, sedikit masa lagi bagi melunaskan proses rakaman album yang dijangka siap sepenuhnya sekitar Mac.

"Banyak yang ingin dicapai pada tahun ini dan saya berharap semua perancangan itu akan berjalan lancar," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCREEN CAPTURE PERBUALAN TERSEBAR - FIZZ FAIRUZ DIDAKWA MENGATAL

Baru-baru ini, Fizz Fairuz telah didakwa mengatal dengan seorang gadis yang bernama Fara Mendoza melalui satu gambar screen capture perbualan yang tersebar luas di media sosial.

Menerusi kemaskini akaun Instagram @miss_kepoh, terdapat satu entri yang memaparkan screen capture tersebut yang membabitkan dua individu di dalam aplikasi WeChat.

Klik gambar untuk size besar

Perbualan tersebut difahamkan berlaku antara seorang gadis dan seorang lelaki yang didakwa sebagai 'Fizz Fairuz'.

Difahamkan, lelaki tersebut juga menggunakan gambar Fizz Fairuz bersama dengan anak sulungnya.

Menyemak di ruangan komen gambar tersebut pula, ada yang memberi komen mengatakan yang gambar screen capture tersebut telah diletakkan di akaun Instagram milik Fara Mendoza terlebih dahulu sebelum ianya dipadamkan.

Kami sendiri tidak dapat mengenalpasti identiti sebenar lelaki tersebut. Mungkin ada pihak yang cuba menyamar dan merosakkan nama baik Fizz. Mungkin juga screen capture perbualan itu merupakan sekadar hasil suntingan?

Di zaman siber ini, sebarang kemungkinan boleh terjadi. Kami sendiri berharap yang perkara ini tidak benar dan hanya sekadar gosip liar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KERAJAAN TUKAR, 4 BULAN TIADA JOB - NABIL CUBA NASIB BERNIAGA

"Sejujurnya sejak tukar kerajaan saya akui memang perjalanan kerjaya sedikit terjejas. Permulaan tahun 2019 sukar untuk saya sekeluarga. Empat bulan saya duduk rumah, tak ada job sebab semua job yang saya dah lock tahun lalu dibatalkan atas faktor tertentu. Kebanyakan tawaran yang saya terima melibatkan majlis atau acara kerajaan terdahulu.

"Jadi sepanjang empat bulan itu saya hanya bergantung pada bayaran jadi penyampai radio dan pengacara MeleTOP. Ketika itu memang saya hanya kerja hari Selasa saja, pagi di radio manakala malam di MeleTOP pula. Alhamdulillah karier seni saya dah okey dan berjalan seperti biasa.

"Sebab itulah saya kena cari jalan untuk melabur duit," jelas pelawak dan pengacara Nabil Ahmad yang mengakui tahun 2019 merupakan tahun yang sukar buatnya dan mendedahkan selama empat bulan beliau terpaksa duduk dirumah sahaja kerana tidak mendapat tawaran kerja selepas pertukaran kerajaan selepas Pilihan Raya Umum ke-14 (PRU14) pada 9 Mei tahun lalu.

Disebabkan kerjaya seninya yang kini terjejas dengan teruk, Nabil mula mencuba nasib dalam bidang perniagaan vape (rokok elektronik) kerana melihat peluang untuk melaburkan duit. Produk berkenaan dinamakan LUPK Vaporboy dan baru saja dilancarkan. Nabil merancang untuk menumpukan perhatian terhadap bidang perniagaan sepanjang tahun depan selepas kebanyakan projek berkaitan bidang seninya dibatalkan sepanjang tahun ini.

Klik untuk gambar besar

Menurut Nabil atau nama penuhnya, Ahmad Nabil Ahmad, 36, dia pernah tidak mendapat sebarang tawaran kerja selama empat bulan dan hanya bergantung hidup dengan hasil daripada menjadi pengacara untuk program MeleTOP dan juruhebah stesen radio Era.

"Setiap tahun jadual seni saya padat termasuk ketika hujung minggu ada sahaja tawaran kerja. Begitu juga tawaran kerja pada tahun 2019 amat padat. Bagaimanapun, selepas pertukaran kerajaan, satu per satu tawaran tersebut terbatal. Kesannya saya hilang punca pendapatan. Saya pernah duduk di rumah empat bulan tanpa sebarang tawaran," ujarnya.

Jelas pelakon filem 'Lu Pikir Sendiri De Movie' itu, sepanjang 10 tahun penglibatannya dalam dunia seni, situasi yang dilalui sekitar tahun ini merupakan pengalaman terburuk dalam kerjayanya: "Saya sedar saya tidak boleh bergantung dengan kerja sebagai pengacara. Sehubungan itu, saya ingin fokus terhadap perniagaan pada tahun depan," ujarnya.

www.myartis.com / Sumber: mStar & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING DIKAITKAN - AZHAN RANI MINTA MASYARAKAT LEBIH PEKA, TAK KEMARUK

Selain meminta warganet lebih peka pada sensitiviti golongan selebriti yang ditimpa musibah seperti membabitkan perceraian, pelakon Azhan Rani, 43, turut memohon masyarakat supaya tidak kemaruk sangat bersorak dengan kemelut atau musibah yang melanda orang lain.

"Sebabnya, kena beringat juga kerana segalanya itu adalah peringatan untuk diri sendiri. Kita tak tahu apa pula bentuk ujian kita nanti. Dalam hal sebegini, harus ingat bahawa apa saja boleh terkena kepada kita atau keluarga sendiri. Jangan bila dah kena nanti, baru tahu tak kelakar lagi," katanya.

Azhan yang cukup popular dengan watak Ustaz Syed Hamadi dalam drama 'Nur' dan 'Nur 2' memberitahu kini dia sering dikaitkan dengan apa saja kisah sensasi orang lain.

"Individu lain yang buat, namun saya tetap kena kaitkan. Foto saya disunting sesuka hati oleh warganet yang nak 'membawang'. Mereka sangat bangga kalau dapat isi kandungan baru yang boleh tular dan menaikkan jumlah ‘likes’ atau perkongsian," ujarnya.

Klik untuk gambar besar

Menurutnya, dengan perceraian Aliff Aziz dan Bella Astillah yang hangat diperkata kini, bertalu-talu pula orang 'tagged' isu berkenaan kepadanya.

"Saya tak ada kena-mengena langsung dalam isu mereka. Jadi, tak perlu 'tagged' pada saya pun. Namun, saya dapat bayangkan situasi dihadapi Bella, sudah tentu dia tak sempat nak bernafas sebab kena 'tagged' tak berhenti-henti.

"Apapun, dari sudut lain yang saya nampak itulah amaran keras masyarakat untuk golongan selebriti seperti saya. Kalau tak nak terjebak, jangan bagi peluang jadi bahan tak elok pada warganet untuk 'membawang'," tuturnya.

Azhan berkata, golongan selebriti pun ada kalanya 'meminta' untuk 'dibawangkan' yang menjadi hiburan warganet masa kini. Sempena Ramadan ini, Azhan yang sibuk di lokasi penggambaran tampil dengan dua naskhah drama radio iaitu Ragaman Ramadan di Kool FM dan Terima Kasih Fuad Ramadan di IKIM FM.

www.myartis.com / Sumber & foto: Harian Metro & Instagram Azhan Rani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB: "DIA TAK LEBIH DARIPADA KAWAN INDUSTRI" - WAN SHARMILA: "SAYA TIDAK RIMAS WARGANET JODOHKAN..."

Keakraban pelakon Wan Sharmila dengan ibu pelawak dan usahawan, Shuib Sepahtu iaitu Salamiah Jalani pada majlis tahlil sempena setahun pemergian Allahyarham Siti Sarah pada 8 Ogos lalu itu telah menimbulkan pelbagai reaksi dan tanda tanya daripada orang ramai.

Shuib atau nama sebenarnya Shahmira Muhammad, 38, ketika ditanya sejauh mana hubungannya dengan pelakon drama '7 Hari Mencintaiku' itu seperti hangat diperkatakan pengguna laman sosial, berkata dia pernah beberapa kali bekerjasama dengan Wan Sharmila.

"Dia tak lebih daripada kawan industri (rakan berkerja di bidang sama). Dengan Wan Sharmila kami pernah 'shooting' (penggambaran) sekali Sepahtu Reunion. Mengenali dia secara peribadi, baik orangnya, comel, pandai bawa diri dan pandai jaga diri.

"Kawan industri saja, sekali dua saja pernah bekerja sekali. Jadi ia lebih pada kawan macam tulah. Bukan kawan rapat atau selalu bekerjasama tak, tapi lebih pada kawan industri. Suka juga tengok dia sebab dia pandai bawa diri," ujarnya.

Klik untuk gambar besar

Menurut Shuib, ibunya adalah peminat Wan Sharmila dan teruja berjumpa pelakon itu buat pertama kali pada majlis tahlil pemergian arwah isterinya baru-baru ini. Dalam masa sama, Shuib mengakui ada berbincang dan bercakap soal jodoh jika itu sudah ditentukan Allah.

"Mak saya memang minat Wan Sharmila. Dia suka tengok Wan Sharmila berlakon. Mak-mak kita kan suka tengok drama sebelah petang, jadi dia memang suka Wan Sharmila.

"Kebetulan tempoh hari Makder (ibu tiri Siti Sarah) menjemput Wan Sharmila datang, jadi dia teruja nak jumpa dan pertama kali nak jumpa berdepan. Itu yang ada video dan gambar.

"Kalau nak cerita bab jodoh, memanglah kita ada bincang dan borak-borak dengan keluarga lebih-lebih lagi dengan mama, tapi macam yang mama cakaplah dia memang nak tengok anak dia gembira saja.

"Jadi, dari segi bab pengganti atau sekarang ini saya berkawan dengan siapa atau pilihan itu siapa, Insya-Allah, mama memang serahkan kepada saya. Dia punya motif itu saja nak tengok anak dia bahagia dan gembira," katanya.

Sementara itu, Wan Sharmila memberitahu dia tidak mengambil serius usikan netizen yang cuba menjodohkannya dengan Shuib Sepahtu selepas dia memanggil ibu kepada pelawak itu 'Mama'. Tambahnya, ibu Shuib sendiri yang mahu dirinya dipanggil Mama dan dia berbuat demikian sebagai tanda hormat.

"Ibu Shuib yang suruh panggil Mama. Takkan saya nak menolak, nanti dianggap kurang sopan pula. Dia sudah bahasakan diri Mama, jadi saya turutkan sahaja. Saya tidak rimas pun apabila warganet terus menerus mahu menjodohkan saya dengan Shuib.

"Terpulang, hak masing-masing," jelas Wan Sharmila yang turut memaklumkan mengenai status dirinya sekarang dimana dia masih belum berpunya.

Terdahulu, gambar yang dikongsi Salamiah dan Wan Sharmila sendiri menjadi bualan netizen sehingga ada yang bersetuju pelakon itu menggantikan tempat arwah Siti Sarah sebagai isteri Shuib.

Malah menerusi TikTok, Salamiah menimbulkan tanda tanya peminat apabila meletakkan keterangan gambar, 'biar gambar berbicara' yang menyebabkan lebih banyak spekulasi dan andaian peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELUAR SAYA PAKAI TERKOYAK..." - AYU DAMIT TERIMA TEGURAN ISU BERPAKAIAN KETAT

"Pengguna media sosial sekarang semakin meluas. Mereka akan bercakap apa sahaja dan ada kalanya menimbulkan isu yang tidak perlu. Apa yang penting saya tahu niat saya untuk bekerja. Memang ada masalah teknikal sedikit ketika itu dan seluar yang saya pakai terkoyak. Namun saya cuba sorok sebaik mungkin agar tidak kelihatan.

"Saya terima segala teguran dengan terbuka. Terima kasih atas setiap komen yang membuatkan saya sedar akan kesilapan tersebut. Pastinya ia akan menjadi pengajaran buat saya supaya lebih berhati-hati," kata penyanyi Ayu Damit yang menjawab kritikan berpakaian ketat baru-baru ini.

Jelas Ayu, hal tersebut adalah disebabkan masalah teknikal yang berlaku sebelum membuat persembahan. Dalam masa masa, Ayu berterima kasih kerana sebalik setiap kecaman, masih ada yang sudi menegur secara baik supaya dia dapat memperbetulkan kesilapan.

Klik untuk gambar besar

Melalui banyak dugaan dan kontroversi sejak kebelakangan ini sehingga menjadi buah mulut orang, Ayu atau nama sebenarnya pemilik nama sebenar Norayu Damit, 33, dinasihatkan supaya berehat daripada dunia seni. Bagaimanapun Ayu mahu mengambil kesempatan atas apa yang terjadi demi merancakkan lagi kerjayanya.

"Apabila banyak sangat cerita tak elok timbul, ada yang nasihatkan saya supaya perlahankan kerjaya. Tapi bagi saya apabila ada cerita sebegini, lebih baik teruskan. Apa yang dah berlaku adalah kisah benar dan saya bukan sengaja nak cipta content. Biarlah orang sedar artis ini juga adalah manusia biasa dan tidak lari daripada melakukan kesilapan," ujarnya lagi.

Terdahulu, heboh diperkatakan kisah Ayu mengalami mimpi pelik dan berkemungkinan terkena sihir. Kemudian timbul pula isu Ayu berpakaian ketat ketika membuat persembahan di sebuah majlis. Malah persembahan tarian yang mengiringi Ayu juga dikecam oleh netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KREATIF X-PRESS - KERJASAMA KRU & MOSTI

Kementerian Sains, Teknologi dan Inovasi Malaysia (MOSTI) dengan kerjasama KRU Academy baru-baru ini telah melancarkan program “Kreatif X-Press” di SMK Dato’ Abdul Rahman Yaakub, Merlimau, Melaka. Program ceramah kerjaya dan bengkel bergerak bagi memperkenalkan Industri Kreatif ini merangkumi lapan buah bandar di Semenanjung Malaysia, dengan destinasi terakhirnya dijadualkan berlangsung di Pekan, Pahang pada 8hb November 2012.

Matlamat penganjuran Kreatif X-Press, yang selaras dengan visi MOSTI, adalah:-

1.        Menggalakkan pemikiran kreatif serta mempromosikan inovasi, dan pada masa yang sama mencungkil bakat-bakat baru di Malaysia;

Klik untuk imej besar...

2.        Menyokong Program Transformasi Ekonomi (ETP) berkaitan Industri Kreatif ke arah pencapaian ekonomi berpendapatan tinggi;

3.        Mendedahkan kepada para murid tentang potensi kerjaya didalam Industri Kreatif (khususnya animasi) dan menjadikannya sebagai kerjaya pilihan;

4.        Menyokong pertumbukan Industri Kreatif Malaysia melalui program pembangunan serta latihan sumber manusia; dan

5.        Memperkasakan Industri Kreatif melalui pendedahan kepada orang awam serta memertabatkan appresiasi kandungan kreatif.

KREATIF X-PRESS bermaksud, X-pressi kreativiti, pembelajaran X-press, dan program promosi bergerak (road tour) X-press. Ide projek ini berkonsepkan bengkel bergerak, dimana kru Kreatif X-Press akan menganjurkan program selama dua hari disetiap destinasi. Para penceramah akan membentangkan ilustrasi secara visual dan lisan; dan pada akhir sessi murid terpilih akan menyertai bengkel animasi 2D selama satu hari.

Pembentangan serta ceramah disampaikan oleh pakar Industri Kreatif serta pensyarah-pensyarah KRU Academy didalam format yang mudah difahami seperti tayangan klip video dan penyampaian maklumat yang boleh menarik minat generasi muda untuk memilih kerjaya didalam bidang animasi 2D, 3D serta kesan khas visual (VFX). Pada akhir program ceramah kerjaya, sekumpulan murid akan dipilih untuk menjalani ujian melukis dan daripada kumpulan tersebut, 15 murid akan dipilih untuk menyertai bengkel animasi 2D untuk program animasi asas. 15 murid ini juga akan menerima sijil penyertaan “Kreatif X-Press” yang dikeluarkan oleh KRU Academy.

Dalam tempoh sebulan program ini berlangsung, sejumlah 2,400 murid disasarkan bakal menyertai ceramah kerjaya Kreatif X-Press, daripadanya 480 murid bakal menduduki ujian melukis dan 120 akan mendapat peluang keemasan untuk menyertai bengkel asas animasi 2D. Selain dari SMK Dato’ Abdul Rahman Yaakub, Merlimau, Melaka, Kreatif X-Press juga akan mengadakan program ini di tujuh buah sekolah lagi seperti berikut: -

1. SMK Munshi Sulaiman, Batu Pahat, Johor pada 17 & 18 Oktober;

2. SMK Raja Lope Nor Rashid, Tanjong Piandang, Perak pada 19 & 20 Oktober;

3. SMK Siong, Baling, Kedah pada 28 & 29 Oktober;

4. SMK Tengku Sulaiman, Bukit Keteri, Perlis pada 30 &31 Oktober;

5. SMK Teluk Bahang, Bahang, Penang pada 1 & 2 November;

6. SMK Kuala Besut, Besut, Terengganu pada 4 & 5 November; dan

7. SMK Peramu Jaya, Pekan, Pahang pada 7 & 8 November 2012.

Menurut Puan Hajjah Salmah bte Tahar, Pengetua bagi SMK Dato’ Abdul Rahman, Merlimau “Kami amat berterima kasih kepada MOSTI kerana memilih sekolah kami untuk melancarkan program yang begitu bermakna ini untuk mencetus budaya kreativiti serta inovasi dikalangan murid untuk berjaya didalam kehidupan mereka. Ceramah oleh Yusry Abdul Halim dari KRU Studios serta para pensyarah dari KRU Academy adalah amat mengagumkan dan saya berharap pihak MOSTI dan KRU Academy akan terus menganjurkan program ini dimasa-masa yang akan datang khususnya bagi menarik minat generasi muda untuk menyertai Industri Kreatif.”

“Sebagai sebuah kolej professional, KRU Academy amat komited untuk terus mencungkil dan mengilap bakat generasi muda untuk menyertai Industri Kreatif. Kursus vokasional kami telah dibentuk oleh para professional industri diperingkat tempatan dan antarabangsa; dan diiktiraf oleh Jabatan Pembangunan Kemahiran, Kementerian Sumber Manusia Malaysia. Lapan buah sekolah menengah yang terpilih di Semenanjung Malaysia bagi proram 2012 ini merupakan program perintis kami; dan kami berharap dapat menganjurkan program ini dilebih banyak sekolah mulai 2013 termasuk di Sabah dan Sarawak” ujar Prof Harold Thwaites, Ketua Pegawai Eksekutif KRU Academy.

Artikel ini disediakan oleh: KRU Academy


TAHNIAH - AMAR ASYRAF & ISTERI BAKAL TIMANG ANAK KEDUA

Menerusi laman Instagram, pelakon Amar Asyraf telah mengumumkan berita gembira dimana isterinya, Arna Salleh kini sedang hamil cahaya mata kedua.

Entri yang dimuatnaik hari ini itu juga mendedah foto 'ultrasound' yang merakamkan imbasan bayi di dalam kandungan isterinya.

"#adiktaufiq, #anakbapak, #syukuralhamdulillah, #keluargaamarasyraf #maybeanotheramar," tulisnya ringkas.

Klik untuk gambar besar

Menjengah di ruangan komen, rata-rata peminat mengucapkan tahniah dan mendoakan keselamatan bayi dalam kandungan isteri kesayangannya.

Untuk makluman, Amar dan Arna sah bergelar suami isteri pada 7 Jun 2013 menerusi majlis pernikahan yang diadakan di rumah pengantin perempuan di Bidor, Perak.

Pasangan ini kemudiannya dikurniakan seorang cahaya mata, Muhammad Taufik pada 8 Julai 2014.

www.myartis.com / Sumber & foto: Astro Gempak & Instagram Amar Ashraf

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI 'OCD': "BENTUK SAYA JADI SABAR & TAK LIHAT NEGATIF" - KAKA

"Sebelum berkahwin lagi saya sudah tahu Adam menghidap gangguan depresi dan pernah menerima rawatan psikologi serta psikiatri. Jadi sebagai isteri saya nak ambil tanggungjawab ini untuk membantu dan merawat penyakitnya itu.

"Lagipun sebelum kenal dengan Adam saya memang suka menonton video mengenai cara rawatan kepada pasangan yang menghidap gangguan depresi di YouTube.

"Setakat ini Adam dapat mengawalnya cuma kadangkala dia akan tiba-tiba menangis, berasa sedih dan celaru terhadap sesuatu perkara yang berlaku.

"Malah sejak kebelakangan ini juga penyakit OCD Adam agak teruk apabila setiap benda mahu dalam keadaan tersusun dan teratur," kata penyanyi Kaka Azraff yang mendedahkan suaminya, Adam Azriff menghidap gangguan kecelaruan bipolar dan Obsesif Kompulsif (OCD).

Klik untuk gambar besar

Kaka berkata, dia mengetahui gangguan yang dihidapi suaminya itu sebelum berkahwin dan akan memberikan sepenuh sokongan terhadapnya.

Menurut Kaka, dia tampil berkongsi gangguan yang dihidapi suaminya itu kerana ingin mendidik masyarakat mengenai masalah terbabit.

"Saya lihat ramai di antara kita belum ada kesedaran yang cukup mengenai gangguan yang dihadapi sesetengah individu ini. Kalau boleh setiap daripada kita perlu memainkan peranan penting untuk membantu golongan sebegini.

"Tidak dinafikan, ramai yang menghantar mesej peribadi kepada saya dan suami di Instagram yang mengatakan mereka mempunyai masalah depresi tetapi tidak tahu dengan siapa ingin berkongsi.

"Sepanjang merawat suami ia membentuk diri saya menjadi lebih sabar dan tidak melihat ia sebagai perkara yang negatif," ujarnya.

Gangguan bipolar ialah penyakit mental yang menjejaskan ragam, tenaga dan keupayaan seseorang untuk berfungsi.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - DALAM DIAM-DIAM, SHAWAL AF5 BERGELAR SUAMI JANUARI LALU

Lama kita tak dengar khabar tentang Shawal AF5 yang bertunang dengan Nor Azura Zulkapli pada 30 November 2013 di Kelana Jaya, Selangor. Tup tup terkini, Shawal telah selamat bergelar suami Azura pada 30 Januari lalu.

Difahamkan, majlis pernikahan mereka diadakan secara sederhana di sebuah dewan di Jalan Klang Lama. Semalam mereka telah diraikan dalam satu majlis resepsi yang diadakan di Kelana Jaya.

Shawal atau nama penuhnya, Mohd Shawal Ruslan, 32, bernikah selepas waktu asar. Dia yang terkenal dengan trademark, 'Agogo' itu mengenali isterinya sejak tahun 2011.

"Namun, pada satu peringkat, hubungan kami terputus. Hendak dijadikan cerita, kami berjumpa semula pada tahun 2013.

"Selepas empat bulan rapat, majlis merisik diteruskan. Kami bertunang pada 30 November 2013," kata Shawal sambil menyifatkan isterinya sebagai wanita yang sangat memahami dan menerima dirinya seadanya.

Pada majlis tersebut, Shawal menyerahkan lima dulang hantaran berbalas tujuh dulang daripada pihak perempuan. Namun, Shawal merahsiakan jumlah wang hantaran.

"Sampai sekarang, kami belum sempat berbulan madu. Bermula dengan majlis nikah dan persandingan, tarikh kedua-duanya memang rapat.

"Kami tak mahu terburu-buru berbulan madu dan tak kisah di lokasi manapun. Kalau mengikut keinginan isteri, dia nak bercuti ke Eropah termasuk ke Paris.

"Insya-Allah, jika ada rezeki, kami hendak ke Paris," ujarnya yang dilantik sebagai duta sebuah agensi kembara selama setahun.

Ditanya mengenai soal anak, Shawal dan isteri tidak menolak rezeki.

"Kami terima dengan hati terbuka untuk jadi ibu dan bapa. Soal jantinapun kami tak kisah. Apa diberi Tuhan, kami bersyukur," jelasnya.

Mengenai kerjaya seni, Shawal masih aktif biarpun namanya tidak sehangat ketika berada di pentas AF.

"Saya mulakan kerjaya seni selepas AF5 dengan menyanyi. Kemudian rezeki saya beralih ke bidang lakonan. Saya juga mencuba nasib sebagai pengacara.

"Saya memang tak memilih kerja hingga tawaran mengacarakan hari keluargapun saya buat. Dulu saya pernah rasa hidup glamor dan popular. Jadi sekalipun sekarang tidak begitu, saya terima apa saja. Turun naik dalam hidup adalah lumrah," tuturnya.

Dalam masa sama, Syawal memberitahu hasratnya menghasilkan single baharu. Ini kerana katanya, masih ada peminat dan teman-teman yang merindui suaranya di corong radio.

Sumber: BH
Foto: Takaira Studios FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - TAHNIAH, ROZITA CHE WAN KINI SAH MENGANDUNG

Akhirnya, Rozita Che Wan mengesahkan dirinya hamil setelah membuat ujian kehamilan sendiri. Jika anda ingat, sebelum ini Zain Saidin tidak pasti mengenai kehamilan tersebut kerana mahu membuat pemeriksaan doktor terlebih dahulu.

Artikel terdahulu:

CHE TA MUNGKIN MENGANDUNG - HADIAH TERBESAR BUAT ZAIN

Dan hari ini, berita gembira itu telah diketahui kesahihannya apabila ujian dilakukan.

Klik gambar untuk size besar

"Alhamdulillah, syukur dengan nikmat mu ya Allah," ujar Che Ta melalui Instagram miliknya.

Meskipun tidak memberikan butiran lanjut mengenai kandungannya itu, namun pengesahan tersebut membuat Zain cukup teruja kerana bakal menjadi bapa.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


IBU BUDAK LELAKI 'BERCUMBU' MENANGIS MINTA MAAF: "DIA NAIF, TOLONGLAH TUTUP AIB KAMI"

"Mungkin ramai yang tak mengenali saya tapi berdasarkan video yang viral baru-baru ini mungkin ramai yang mengenali Zuher. Saya sebagai seorang ibu telah berikan penuh didikan, kasih sayang, tunjuk ajar pada dia. Tak kurang juga ilmu agama dan memenuhi keperluan dia sebagai seorang anak.

"Tapi sebagai seorang manusia kita tak lari daripada melakukan kesilapan. Dia naif, pelajar lagi, dia remaja yang lupa apa yang dia buat itu memberikan impak dan kesan yang sebesar ini.

"Di sini saya nak mohon maaf atas kesilapan anak saya. Saya nak mohon maaf kepada keluarga belah perempuan yang sama-sama malu atas perbuatan ini," demikian kata ibu kepada remaja lelaki, Zuher yang bercumbu dengan anak perempuan Nora Ariffin, Putri Nor Dahlia yang turut tampil membuat permohonan maaf secara terbuka.

Sebelum ini tular sepotong video memaparkan aksi bercumbu Zuher dan anak gadis Nora di media sosial. Rayu wanita yang dikenali sebagai Maya itu agar netizen memahami situasi Zuher dan berhenti menghukum keluarganya. Maya yang difahamkan bertugas sebagai seorang pendidik memohon netizen untuk menghentikan penyebaran video bercumbu anaknya itu.

"Saya memohon kepada netizen dan warga Internet supaya mengambil iktibar atas apa yang berlaku. Tolonglah hentikan tularkan video itu. Saya mohon sangat tutuplah aib anak saya itu. Saya harap apa yang berlaku ini menjadi iktibar dan pengajaran untuk dia untuk jadi lebih baik pada masa akan datang," tambahnya.

Memohon empati terhadap nasib keluarganya, Maya turut merayu netizen untuk tidak campur tangan dalam urusan keluarganya dan berharap perkara sedemikian tidak akan berulang lagi.

"Kepada ibu-ibu di luar sana mungkin apa yang berlaku ini menjadi pengajaran kepada kita semua untuk lebih memberi perhatian kepada anak kita. Kita buat yang terbaik untuk mereka supaya perkara begini tidak berulang lagi.

"Kepada Nora sekeluarga saya mohon maaf dari hujung rambut sampai hujung kaki. Saya minta maaf kerana tak muncul sehingga hari ini, saya baru dapat kekuatan dan bersedia hadapi semua orang.

"Jadi saya harap kepada netizen semua hentikan video itu, ini hal dalaman keluarga bagi kami yang selesaikan. Hal ini tak terjadi kepada kalian, kalian boleh kecam komen macam-macam. Tapi kalau jadi pada keluarga kalian baru tahu apa yang kami rasa. Jadi saya minta tolong sangat jauh daripada hati saya, tolonglah tutup aib saya," getusnya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PERLU TONGKAT - ANAK LINDA EVA, HAZIQ TOLONG IBU BERNIAGA SEPANJANG PKP

Bekas vokalis kumpulan Putera Band, Haziq dan ibunya yang juga penyanyi, Linda Eva tidak menjadikan pelaksanaan Perintah Kawalan Pergerakan (PKP) sebagai penghalang untuk mereka menambah sumber pendapatan.

Haziq, 20, berkata sepanjang tempoh PKP ini, dia bersama ibunya melakukan perniagaan makanan dari rumah iaitu perniagaan sambal daging dendeng yang boleh dibeli oleh pelanggan secara cash on delivery (COD) atau khidmat pos.

"Alhamdulillah, PKP ini bukan duduk rumah sahaja, kami buat perniagaan kecil-kecilan di rumah bagi menambah pendapatan keluarga. Kami menjual juadah istimewa iaitu daging dendeng dan asam pedas daging... itu menu utama! Kalau ada pelanggan mahu menu lain kita turut sediakan ikut kehendak mereka.

Klik untuk gambar besar

"Alhamdulillah sambutan sangat baik, dalam sehari banyak juga tempahan yang diterima... kalau kawasan dekat-dekat rumah selalunya emak yang akan hantar ke pelanggan, kalau agak jauh kebiasaannya kita hantar melalui pos," katanya.

Memandangkan keupayaan kakinya untuk bergerak agak terhad, Haziq berkata dia hanya mampu membantu menyediakan bahan masakan dan pembungkusan sahaja: "Pagi-pagi emak akan hantar tempahan secara COD ke rumah pelanggan, selepas selesai semua barulah kami memasak untuk tempahan berikutnya. Seronok juga meniaga dari rumah ni, sambil-sambil berehat boleh jana pendapatan dan cari duit lebih," ujarnya.

Sementara itu, penyanyi lagu 'Rebahku Tanpamu' ini memberitahu keadaan kakinya semakin baik dan sudah memerlukan bantuan tongkat untuk berjalan: "Kaki sekarang dah okay, boleh berjalan macam biasa, tak ada rawatan khusus dari hospital lagi, cuma mungkin selepas PKP ini akan ada beberapa rawatan pemulihan untuk saraf.

"Dah tak perlu makan ubat, tongkat pun dah tinggal! Kalau duduk saja tak bergerak mulalah kaki rasa sakit, jadi kena rajin berjalan. Memandangkan PKP tak boleh keluar jadi saya ulang-alik sahajalah dalam rumah," katanya yang baru sahaja melancarkan lagu baharu berjudul 'Jalan Benar' merupakan kerjasama dengan sahabat baiknya, Ell dan D Spade.

Pada 5 Julai tahun lalu, Haziq terlibat dalam kemalangan ketika membonceng motosikal bersama rakannya di Jalan Sungai Besi, Kuala Lumpur sehingga menyebabkan kaki kanan cedera teruk akibat salur darah putus.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIMBANG RAYA SEORANG DIRI - KHAI BAHAR BERSYUKUR DIBENAR PULANG KAMPUNG

Nampaknya kerinduan penyanyi Khai Bahar pada kedua orang tuanya bakal terubat apabila dia dapat kebenaran pulang menyambut 1 Syawal di kampung halamannya di Kangar, Perlis. Awalnya, penyanyi lagu 'Bayang' dan 'Luluh' itu agak bimbang berkemungkinan meraikan Aidilfitri seorang diri di Kuala Lumpur. Namun, dia bersyukur apabila permohonan untuk pulang ke kampung menerusi aplikasi Gerak Malaysia yang dihantar diluluskan.

"Alhamdulillah, permohonan saya untuk pulang ke Kangar diluluskan, jadi dapatlah saya meraikan Syawal bersama orang tua dan keluarga di kampung. "Saya tetap mengikut prosedur operasi standard (SOP) yang ditetapkan kerajaan iaitu menjalani tempoh kuarantin selama 14 hari ketika sampai di kampung halaman, awal bulan ini. Saya sentiasa menjaga penjarakan sosial. Saya nak peluk emak dan abah pun tak berani sebab tak nak mereka berdepan dengan risiko," jelasnya.

Jika tahun lalu, kediaman Khai atau nama sebenarnya, Muhammad Khairul Baharuddin sering diserbu peminat dan sanak saudara, tetapi terpaksa mengamalkan dasar 'tutup pintu', tahun ini: "Seperti yang disarankan, saya dan keluarga tidak dapat menerima kehadiran tetamu seperti kelazimannya. Kediaman saya ada warga emas dan anak saudara yang masih kecil.

Klik untuk gambar besar

"Saban tahun, saya pasti akan keluar beraya dan mengunjungi teman-teman apabila pulang ke kampung. Bagaimanapun, saya kena berkurung di rumah sahaja melihat situasi penularan wabak COVID-19 yang masih belum pulih sepenuhnya. Saya tiada yang berkecil hati dengan keputusan kami sekeluarga. Kita terpaksa meraikan Syawal dengan normal baharu demi nyawa dan keselamatan," tuturnya yang mengharapkan pengertian.

Walaupun pergerakan terbatas, namun itu bukanlah satu halangan untuknya tidak menikmati kemeriahan lebaran yang hanya muncul setahun sekali: "Saya tetap melakukan persiapan seperti biasa. Saya memakai beberapa pasang baju Melayu yang diberikan oleh FAR8 di mana saya menjadi dutanya. Aktiviti wajib malam raya pula pasang pelita. Itu memang tugasan saya setiap tahun. Apabila pasang pelita, saya seronok dan semangat menyambut Aidilfitri semakin membuak-buak," ujarnya.

Mengulas penganjuran Konsert Khai Bahar: Dari Smule Ke Pentas Dunia yang ditangguhkan berikutan pandemik COVID-19, Khai berkata, dia lebih selesa mengamalkan sikap tunggu dan lihat: "Jika boleh saya tak mahu perkara ini memberi tekanan. Saya ikut sahaja apa yang ditakdirkan. Kalau ada rezeki, adalah. Nak cerita banyak mengenainya pun susah kerana tidak tahu bilakah wabak ini akan berakhir," katanya.

www.myartis.com / Sumber & foto: Berita Harian & Instagram Khai Bahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA DAN AWAL TEMPAH BAJU PENGANTIN?

Gambar Scha Al-Yahya dan Awal Ashari didakwa selepas datang ke Butik Altelia Amani di Shah Alam, Selangor untuk berjumpa dengan pereka dan pengurus butik tersebut. Mungkinkah mereka berbincang tentang design baju untuk majlis perkahwinan mereka nanti?

Untuk info, Scha dan Awal dikhabarkan merancang perkahwinan mereka pada pertengahan tahun 2012. Namun, belum lagi ada tarikh rasmi perkahwinan mereka dan kemungkinan ia akan diumumkan tidak lama lagi.

Klik untuk imej besar...

“Memang terlalu ramai bertanya soal perkahwinan kami, tapi saya dan Awal tidak akan membohongi sesiapa. Belum ada tarikh ditetapkan, tetapi kami merancang melangsungkan majlis pernikahan pertengahan tahun depan," demikian kata Awal dipetik sebagai berkata baru-baru ini.

Apa-apapun, doa kita semua agar apa yang dirancang itu akan menjadi kenyataan buat mereka. Amin.

Scha dan Awal ketika hadir di majlis resepsi Lisa dan Yusry...


DIDAKWA BUKA TUDUNG SELEPAS JADI SENATOR - INI JAWAB RAS ADIBA

Selepas dilantik menjadi senator di Dewan Negara, bekas personaliti televisyen, Ras Adiba Radzi tampil dengan penampilan baru dimana ia menjadi perhatian ramai apabila didakwa kembali membuka tudung.

Bagaimanapun, Ras menyangkal dakwaan tersebut dan menjelaskan bahawa sebelum ni dia memang tidak bertudung tetapi hanya mengenakan turban atau skaf sahaja untuk menutup kepala.

Ras tampil memberikan penjelasan apabila ditanya oleh salah seorang netizen di laman Instagramnya berhubung imejnya terkini yang dilihat sudah tidak menutup bahagian rambutnya.

"Saya tidak pakai tudung. Saya cuma kenakan skaf atau turban sahaja. Semoga saudari dilindungi Ilahi selalu dan diberikan pedoman senantiasa," jawabnya.

Klik untuk gambar besar

Sebelum ini, akaun Instagram Ras dikemaskini dengan imejnya bertutup kepala dengan kebanyakannya menggunakan gaya lilitan turban. Pada 2013, Ras mula tampil dengan imej berturban dan menutup sebahagian besar kepalanya ketika membaca berita di saluran televisyen tempatan.

Untuk makluman, Ras telah mendirikan rumah tangga dengan ahli perniagaan Mohamed Azam Ali pada Mac 2019. Ras yang merupakan Presiden Orang Kurang Upaya (OKU) Sentral telah mengangkat sumpah sebagai senator Dewan Negara pada 20 Mei 2020 berkuat kuasa selama tempoh tiga tahun.

www.myartis.com / Sumber & foto: Rotikaya, Astro Gempak & Instagram Ras Adiba

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT 12-12-12 BAKAL CATAT SEJARAH

Nombor "12-12-12" merupakan hari keramat bagi konsert yang bakal berlangsung di Madison Square Garden, New York, Amerika Syarikat. Ini kerana, tarikh 12hb Disember 2012 itu akan mencatat sejarah sebagai acara muzikal secara langsung pertama yang akan ditayangkan seluas acara-acara Super Bowl, the Academy Awards®, dan the Grammys® bagi membantu mangsa Taufan Sandy.

Terima kasih kepada kemurahan hati penganjur konsert, penaja, dan lembaga pengarah Robin Hood, setiap sen daripada pembelian tiket dan derma akan diberikan kepada mangsa Taufan Sandy melalui Tabung Bantuan Robin Hood. Tabung Bantuan Robin Hood menyediakan wang, material dan maklumat untuk organisasi tempatan yang sedang berkhidmat kepada keluarga dan individu di kawasan yang paling teruk dilanda oleh ribut.

Klik untuk imej besar...

Untuk info, konsert tersebut akan disiarkan secara langsung di Malaysia, melalui Sundance Channel pada 13hb Disember (8:30am) serta siaran ulangannya pada 14hb Disember (10:00pm). Ia juga akan turut ditayangkan di pelbagai rangkaian yang lain di Malaysia serta seluruh dunia termasuk di Internet.

Antara artis yang bakal membuat persembahan nanti ialah Rolling Stones, Bon Jovi, Eric Clapton, Dave Grohl, Billy Joel, Alicia Keys, Chris Martin, Bruce Springsteen & E Street Band, Roger Waters, Eddie Vedder, Kanye West, The Who dan Paul McCartney.

Selain itu, senarai baru selebriti-selebriti yang turut terlibat telah dikeluarkan, termasuk Steve Buscemi, Jessica Chastain, Chelsea Clinton, Sean Combs, Billy Crystal, Leo DiCaprio, Jimmy Fallon, Jake Gyllenhaal, Karlie Kloss, Seth Meyers, Bobby Moynihan, Chris Rock, Adam Sandler, Susan Sarandon, Jon Stewart, Kristen Stewart, Quentin Tarantino, dan Brian Williams.

Dianggarkan, hampir 2 bilion orang daripada 190 negara akan menonton "12-12-12" di televisyen, radio dan internet. Konsert yang dibawakan oleh Chase ini akan ditayangkan kepada 114 juta televisyen di Amerika Syarikat dan lebih daripada 400 juta televisyen antarabangsa melalui rangkaian di Amerika Utara / Selatan, Eropah, Afrika, Asia dan Australia.

Jadi... jangan lupa temujanji anda bersama konsert terhebat ini, hanya di Sundance Channel, saluran Astro.


EYRA HAZALI 'KUNCI MULUT' STATUS TUNANGAN PENJAGA GOL

Mahu menghormati keputusan keluarga dan kekasihnya itu, pelakon Eyra Hazali, 19, akan hanya memberi kenyataan mengenai pertunangannya dengan penjaga gol pasukan Bawah 22 Tahun (B-22) negara, Muhammad Haziq Nadzli beberapa hari lagi.

"Saya minta maaf sangat-sangat. Buat masa sekarang, saya tidak mahu keluarkan sebarang kenyataan mengenai perkara itu. Insya-Allah dalam masa tiga atau empat hari lagi, saya akan berkongsi berita itu kepada semua orang.

"Saya ingin menghormati keputusan kedua-dua belah keluarga. Apa-apa kenyataan, saya kena tunggu mereka," kata Eyra atau nama sebenarnya Hazirah Qasdina Hazali.

Pelakon drama bersiri 'Mr. Grey' ini diminta mengulas mengenai foto dia melangsungkan pertunangan yang dimuatnaik pelakon Neera Azizi pada Sabtu. Adik kepada Eyra juga turut memuatnaik foto majlis pertunangan tersebut.

Malah, Eyra dan Haziq juga ada memuatnaik foto yang memperlihatkan tangan lelaki dan perempuan memakai cincin di InstaStory.

Klik untuk gambar besar

Dalam pada itu, aktres muda ini berharap peminatnya mendoakan yang baik-baik dan sentiasa menyokong karier seninya.

"Apa-apa pun, saya berharap semua orang mendoakan yang baik-baik sahaja untuk saya dan terima kasih kepada yang sentiasa menyokong karier seni saya," ujarnya.

Sebelum ini, Haziq pernah dikecam gara-gara melakukan kesilapan ketika aksi final bola sepak Sukan SEA hingga menyebabkan Thailand beroleh jaringan kemenangan pada tahun lalu.

Cubaan Haziq menumbuk bola bagi menyelamatkan gawang Harimau Malaya bagaimanapun bertukar mimpi ngeri apabila ia memberi gol kepada pasukan lawan, sekali gus emas dirangkul Thailand.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::